Obradović: Savez za Srbiju je najveći zemljotres na političkoj sceni u poslednjih 15 godina (VIDEO) | EpicentarPress\nObradović: Savez za Srbiju je najveći zemljotres na političkoj sceni u poslednjih 15 godina (VIDEO)\nDatum: 01.09.2018. 22:23\nPredsednik Dveri Boško Obradović najavio je Osnivačku skupštinu Saveza za Srbiju u nedelju, 2. septembra u Centru "Sava" u Beogradu i ocenio da je to “zemljotres na srpskoj političkoj sceni”.\n- Stvara se alternativa aktuelnoj vlasti i rađa se jedna nova nada da može doći do političkih promena. Očekujem da će svi opoziciono orijentisani birači, koji su pomalo izgubili nadu da u Srbiji bilo šta može da se promeni, od nedelje tu nadu povratiti”, rekao je Obradović.\nKako je na konferenciji za novinare u Čačku objasnio Boško Obradović, Savez za Srbiju činiće 10 organizacija - osnivača Saveza za Srbiju i to: Srpski pokret "Dveri", Narodna stranka, Demokratska stranka, Zdrava Srbija, Zajedno za Srbiju, Levica Srbije, Pokret za preokret, Udruženi sindikati Srbije "Sloga", Pokret Srba sa KiM "Otadžbina" i buduća politička organizacija Dragana Đilasa.\nSavez neće imati predsednika već predstavnike navedenih deset osnivača, a to su: pored Boška Obradovića koji će predstavljati SP Dveri, Vuk Jeremić, Zoran Lutovac, Milan Stamatović, Nebojša zelenović, Borko Stefanović, Janko Veselinović, Željko veselinović, Slaviša Ristić i Dragan Đilas.\nPredsedavajući budućeg Saveza za Srbiju rotiraće se na svakih mesec dana, po azbučnom redu, tako da će prvi predsedavajući biti Željko Veselinović, predsednik Udruženih sindikata Srbije "Sloga".\n- Sve članice zadržavaju autonomiju, ali će sprovoditi i zajedničke odluke koje budu donete.Važno je još da napomenem da članice ne mogu sarađivati sa SNS na nivou vlasti, - dodao je lider Dveri.\nObradović se osvrnuo i na proteklih mesec dana i dodao da su svi veliki beogradski mediji ignorisali aktivnosti Saveza za Srbiju koji je u četiri grada održao tribine i da su se, kako je istakao, ti mediji isključivo bavili klevetama, vređanjima i napadima na lidere Saveza, što prema njegovoj oceni "samo govori da Savez izaziva nervozu u redovima vlasti".\nOn je napomenuo da Savezu mogu pristupiti i druga udruženja i grupe građana, a pored Predsedništva postojaće i posebno telo – Konferencija za Srbiju, koja će funkcionisati kao konsultativni organ Saveza i u kome će svi pridruženi članovi moći da pronađu svoje mesto.\n- Sve organizacije, osnivači Saveza za Srbiju, stavile su sa strane ideološke i političke razlike i ujedinili se oko 30 programskih tačaka, čime smo pokazali zrelost opozicije u Srbiji, - naglasio je Boško Obradović.\nOsnivačka Skupština budućeg Saveza za Srbiju zakazana je za nedelju, 2. septembra u Centru "Sava" u Beogradu, sa početkom u 17 časova.\nNakon toga, sledi niz tribina, obilazak gradova po Srbiji i predstavljanje programa novoosnovanog Saveza.\nPrva tribina biće organizovana 5. septembra u Gornjem Milanovcu, dok će druga biti 6. septembra u Sremskoj Mitrovici.\nOvde možete videti deo sa konferencije za novinare koju je lider "Dveri" Boško Obradović održao u Čačku, a povodom osnivanja opozicionog bloka, Saveza za Srbiju:


Odgovornost za posledice bojkota izbora\nprazne glasačke kutije u srpskom naselju Štrpce na Kosovu, 17. novembar 2007\nRada Trajković, potpredsednica Srpskog nacionalnog veća, SNV, izjavila je za naš radio da Vlada u Beogradu i kosovski Srbi treba da snose odgovornost za posledice bojkota izbora, jer je izgubljena vlast u većinski srpskim opštinama.\nPredstavnici stranaka koje su učestvovale na izborima kažu da će na osnovu dobijenih glasova preuzeti rezervisana mesta u Skupštini Kosova. Zbog takvih izazova i negativnih rešenja, Trajkovićeva predlaže da se mora početi rešavanje srpskog pitanja na Kosovu.\nOni koji su osmislili bojkot izbora snose direktnu odgovornost jer će negativne rezultate takvih odluka osetiti srpska zajednica na Kosovu, upozorila je Rada Trajković, potpredsednica SNV. Prema njenim rečima Srbi su bojkotom izbora izgubili vlast u opštinama Novo Brdo i Štrpce i neće dobiti više od 10 rezervisanih mandata u kosovskoj Skupštini.\n“Najdirektnije su ugrozili centralni deo oko Gračnice prosto jer su Novo Brdo i Gračanica imali mogućnost da se nekako i teritorjalno povežu gotovo do samog Bujanovca, pa da to predstavlja jedan potpuno jasan prostor gde bi bio i mnogo veći stepen sigurnost. Nažalost mi smo učinili da isto tako albanske partije dobiju više od 10 mandata koji je mogao da pripadne srpskoj zajednici.”\nKosovski Srbi su poslušali poziv Beograda i bojkotovali izbore koji su održani 17. novembra. Preliminarni rezultati su pokazali da je na izbore izašao neznatan broj srpskih birača. U sredinama na severu Kosova, procenat izlaznosti je ispod jednog procenta. Ipak, na osnovu i tog malog broja glasova znaće se koja je od osam srpskih partija dobila većinu i na koji način će biti raspodeljeno 10 rezervisanih mesta.\nPredsednik Samostalne liberalne stranke, SLS, Slobodan Petrović kaže da i pored bojkota izbora, srpska zajednica mora biti zastupljena u parlamentu.\n“Mi ćemo zastupati srpske interese kroz parlament Kosova, videćemo koji će broj nas biti u parlamentu. Ono što je evidentno jeste da je mala izlaznost otezavajuća okolnost za te poslanike jer će imati mali kreditbilitet, legitmitet je svako tu jer jednostavno to se dobija putem izbora.”\nMeđutim, mnogi ocenjuju da će se predstavnici koji nisu imali podršku srpskog biračkog tela u institucijama suočavati sa brojnim problemima. Trajkovićeva kaže da je prostor delovanja novih lidera unapred ograničen.\n“Srbi sami sebi nisu pomogli da dobiju legitimne i legalne predstavnike, koji će unutar institucija biti respektovani i od strane albanskg liderstva i međunarodne zajednice. Prosto nijedan dogovor neće biti u stanju da implementiraju jer nemaju podršku Beograda, a naiće će i na bojkot Srba sa Kosova. U takvoj poziciji naše interese jedino će braniti međunarodna zajednica.”\nStranke koje su učestvovale na izborima kažu da su imale za cilj da uđu u institucije i sarađuju sa albanskim partijama, u cilju stvaranja boljih životnih uslova. Slobodan Petrović kaže da Srbi moraju biti deo institucija.\n“Mi se nadamo i apelujemo da oni koji budu imali vladu, možda ćemo i mi biti jedni od njih, da treba da budu svesni da treba da rade u interesu građana Kosova. Znamo da su vremena turbuletna, ali to je još jedan motiv više, jedna šansa više da se u takvim vremenima iznedre ljudi koji će nositi teret koji nimalo nije lak.”\nA kada je budućnost kosovskih Srba u pitanju, Rada Trajković kaže da je sve neizvesno. Ona ističe da vlasti u Beogradu, lideri kosovskih Srba i međunarodna zajednica treba da počnu rešavanje srpskog pitanja na Kosovu.\n“Sve u svemu sledi jedan period težak i neizvesnosti, sudbina naša je neizvesna i mi svi očekujemo i razmišljamo o različitim rešenjima, pre svega da vidimo šta to Beograd misli s obzirom da je smislio bio bojkot, šta je odgovor Beograda na sve ovo što je očekivanje Srba na tom prostoru.”


Ministar privrede, Željko Sertić, izjavio je da bi Nacrt zakona o javim preduzećima trebalo što pre usvojiti, kako bi se i primenio u 2016. godini, jer će taj propis produbiti kontrolu i od javnih preduzeća napraviti pravi servis građana.\n"Ovim zakonom nastojimo da produbimo kontrolu, a bićemo posvećeni širim aspektima delovanja javnih preduzeća. To je jedini način da utegnemo stvari i da javna preduzeća, koja je država i ovlastila da rade, zaista postanu servis građanima i drugoj privredi", rekao je Sertić Tanjugu.\nNacrt zakona je u javnoj raspravi, a resorni ministar objašnjava da je Vlada Republike Srbije krajem 2014. i početkom 2015. počela da meri pojedine parametre, iako, kako primećuje, rezultate nema s čim da uporedi, jer se niko od prethodnika time nije bavio.\nUvedena je ta obaveza, ističe on, pa u poslednjih godinu dana javna preduzeća na svaka tri meseca dostavljaju izveštaje.\nI tu je, navodi on, napravljen ozbiljan pomak u 2015, jer su preduzeća dobila 19 tačaka po kojima moraju da rade planove.\n"Međutim, mi to nemamo sa čim da poredimo, osim sa njihovim planovima. Tako smo ih kontrolisali mereći rezultate u odnosu na ono što im je bio plan i u odnosu na realizaciju sam zadovoljan. A i oni su konačno shvatili da će ih država kontrolisati", rekao je Sertić.\nOn je precizirao da u Srbiji radi 36 republičkih i skoro 700 lokalnih javnih preduzeća, da su veći problem preduzeća u nadležnosti lokalnih samouprava, ali da postoje problemi na svim nivoima.\nRecimo, dodao je, postoje slučajevi da u najvažnijim preduzećima postoje potpuno raznorodne delatnosi, neka preduzeća su klasični monopoli, dok ima i onih koji su potpuno na tržištu.\nGledajući javna preduzeća, rekao je Sertić, mora da se vodi računa i o preduslovima koje bi trebalo obezbediti rukovodstvu da bi moglo uspešno da izdrži konkurenciju, budući da privatne firme nemaju ograničenja koja država ponekad nameće javnim preduzećima.\nTo je ilustrovao primerom Pošte Srbije, koja je profitabilna iako se 47 kompanija bavi sličnom delatnošću. Pošta, naveo je, ima najveću istoriju, kapacitete, logistiku, ali ima i veliki broj neprofitabilnih jedinica u zabačenim delovima zemlje.\n"I u tim zabačenim krajevima trebalo bi da postoji neki šalter na kojem možete da podignete penziju, predate poštu ili da imate poštara. Ekonomski, to ne može da bude isplativo, pa to privatne kompanije neće da rade, ali Pošta Srbije zbog društvene odgovornosti to mora da radi i da finansira. Zato mora da se nađe održiv nivo", objasnio je ministar.\nS druge strane, istakao je, preduzeća koja dobijaju subvencije posebno moraju da pokažu maksimalan nivo odgovornosti.\n"I oni koji upravljaju takvim preduzećima moraju da znaju da nisu na položaju, jer im je to dedovina, nego ih je država postavila da za tu istu državu urade dobar posao. To znači da firma ima profit, da nema krađa i prevara, da se svi standardi i merila korporativnog ponašanja primenjuju", rekao je Sertić.\nPrema njegovim rečima, i subvencije koje država izdvaja moraju da budu na optimalnom nivou.\n"Ako damo "x" milijardi, recimo Železnicama Srbije, moramo da znamo da su te pare zaista napravile razliku koja je potrebna da preduzeće dobro funkcioniše. A ne da danas imamo situaciju da jako malo kargo transporta ide preko Srbije, zato što Železnice ne mogu da obezbede međunarodne uslove koji su za to potrebni, pa da nas zaobilaze i idu preko Rumunije i Bugarske ka Bliskom Istoku", zaključio je Sertić.\nIzvor: Vebsajt Tanjug, 03.01.2015.


Stižu pljuskovi, oluja i grad – GRAD Kruševac\nNaslovna » Društvo » Stižu pljuskovi, oluja i grad\nStižu pljuskovi, oluja i grad\nRepublički hidrometeorološki zavod upozorio je da se sutra uveče, tokom noći i u ponedeljak u pojedinim delovima Srbije predstoje kratke vremenske nepogode. Međutim, kako napominju iz RHMZ-a ne očekuju da se ponovi scenario koji su pljuskovi sa gradom napravili prethodnih dana.\n– Severne i zapadne krajeve prve će zahvatiti nevreme. Tokom noći u nedelju proširiće se sa obilnim padavinama i lokalno, a samim tim i dolazi osveženje – objašnjavaju iz RHMZ.\nMeteorolozi najavljuju i preciznije prognoze u toku sutrašnjeg dana.\nRepublički hidrometeorološki zavod upozorio je da se sutra uveče, tokom noći i u ponedeljak u pojedinim delovima Srbije predstoje kratke vremenske nepogode. Međutim, kako napominju iz RHMZ-a ne očekuju da se ponovi scenario koji su pljuskovi sa gradom napravili prethodnih dana. Kako se navodi u saopštenju RHMZ-a, sutra uveče na severu i zapadu, tokom noći i u ponedeljak i u ostalim krajevima Srbije, ponegde se očekuju kratkotrajne vremenske nepogode sa pojačanim vetrom, obilnijim pljuskovima i pojavom grada. – Severne i zapadne krajeve prve će zahvatiti nevreme. Tokom noći u nedelju proširiće se sa obilnim padavinama i lokalno, a samim tim…\ngrad oluja pljuskovi vreme\t2016-06-26\nTag : grad oluja pljuskovi vreme\nPrethodni : Tesla dani 2016 – 160 godina od rođenja Nikole Tesle\nSledeći : Kruševljanin deli pravdu u Francuskoj\nPovodom 650 godina Grada 650 sadnica\nDo 5.juna zatvorene centralne gradske ulice\nSeoski vodovodi u Ribarskoj regiji i formalno u nadležnosti Grada\n13. aprila 2021., 13:00\nNa Sajmu turizma u Kragujevcu Turistička organizacija Kruševac osvojila prvu nagradu\nU finalu Festivala u Ruskom domu – srebro za Dečiji hor Kulturnog centra\nPosebno obučena policijska jedinica će ubuduće štititi žene od nasilnika\nRogan podneo ostavku na mestu trenera Napretka\nU Rasinskom okrugu za 12 dana od korone preminulo 18 osoba\nDva putnička vozila, marke “reno” i “mazda” učestvovala su u saobraćajnoj nezgodi koja se dogodila sinoć oko 22 sata na ...\nRegionalna privredna komora Kruševac započela je izborne aktivnosti za novi saziv Parlamenta privrednika. Postupak kandidovanja za 18 članova Parlamenta koji ...\nPekari Le PONS u Kruševcu potreban Pica majstor.Javiite se na telefon 064 8592240


Do 2030. svi Apple proizvodi biće karbonski neutralni | Original\nDo 2030. svi Apple proizvodi biće karbonski neutralni\nZa deset godina, svaki proizvod koji Apple napravi biće karbon-neutralan.\nKompanija, koja je u svom korporativnom poslovanju već karbonski neutralna, sada planira da postigne isti cilj u celokupnom poslovanju, uključujući lanac snabdevanja i ceo životni ciklus svojih proizvoda za koje kaže da će imati „nultu emisiju gasova staklene bašte“.\nApple prodavnice, kancelarije i data centri već rade na obnovljivoj energiji. Trenutni izazov kompaniji je da pomogne i svojim dobavljačima da se odluče na ovakav korak. Otprilike polovina ukupnog karbonskog otiska kompanije dolazi od električne energije koja se koristi u proizvodnji.\nViše od 70 dobavljača obavezalo se da će preći na 100 odsto obnovljivu energiju, što je promena koja će smanjiti emisiju ekvivalenta uklanjanju tri miliona automobila sa puta. Apple takođe sarađuje sa dobavljačima kako bi poboljšao energetsku efikasnost.\nKompanija takođe smanjuje karbonski otisak proizvoda menjajući materijale u svojim proizvodima, piše BizLife.\nNakon analize uticaja svih svojih materijala na životnu sredinu i društvo, Apple je dao prioritet za njih 14 – uključujući aluminijum, kobalt, zlato i litijum – da pređu na recikliranu verziju ili obnovljivu alternativu.\nU svojoj Laboratoriji za oporavak materijala, gde testira novu tehnologiju recikliranja, kompanija nastavlja da radi na robotima koji mogu da rastave staru elektroniku da bi povratili materijale za ponovnu upotrebu.\nPročitajte i: Sunce i vetar nadmašili ugalj u 2020.\nTagovi: apple karbonski neutralni proizvodi obnovljiva energija


B0i i Dicey napustili 100 Thieves Valorant sastav - RUR Esports\n100 Thieves je odlučio da ne obnovi ugovore Aronu ”b0i” Tau i Kvanu ”dicey” Tranu, koji će zbog toga danas i zvanično napustiti organizaciju.\n100 Thieves je bio jedan od glavnih favorita u Severnoj Americi za plasman na finalni Chmapions turnir, zbog čega nije iznenađenje što su se odlučili na promene nakon što nisu uspeli da se plasiraju na isti.\nDicey je na klupi još od februara, kada je ekipa odlučila da dovede Itana ”Ethan” Arnolda. Od tada nije odigrao nijedan profesionalni meč za organizaciju, zbog čega je bilo samo pitanje vremena kada će se rastati. Ovaj mladi igrač je krajem prošle godine dokazao da ima veliki talenat, ali se nikada nije uklopio zbog problema sa svojom rolom u timu.\nSa druge strane, B0i je letos stigao kao zamena, koja je dobila svoju šansu kada je ekipu napustio Steel. Iako nije možda dobio pravu priliku, tokom Last Chance kvalifikacija je delovalo kao da nije dorastao najvišem nivou, zbog čega su mnogi smatrali da je jedan od glavnih krivaca što je ekipa propustila da se nađe među najboljima. Kapiten ekipe, Nitr0, je naveo da se radi o odličnom timskom igraču, zbog čega ćemo vrlo verovatno uskoro videti b0i-a u nekom novom dresu.\nOvo takođe ne mora da znači da je kraj promenama, jer su počele spekulacije da bi Nitr0 uskoro mogao da se vrati na CS:GO. Ovo još uvek nije potvrđeno, ali bi bio veliki gubitak za ekipu, pošto se pokazao kao vrlo važan deo iste.\nKo bi po vama bio idealno pojačanje za 100 Thieves?\nTags 100 thieves b0i champions cs:go Dicey Nitr0 Valorant VC VCT\nTeam Liquid želi da dovede Vinija iz Furije\nEsports vremeplov – 25. novembar


Beta 4. marta 2020. 22:50\nKošarkaši Partizana obezbedili su prednost domaćeg terena do kraja takmičenja u Evrokupu, pošto su večeras u Beogradu pobedili Trento sa 91:75 (21:22, 24:17, 18:14, 28:22), u utakmici poslednjeg šestog kola Grupe E Top 16 faze Evrolige.\nCrno-beli su sa pet pobeda i porazom završili takmičenje u grupi i kao prvoplasirani su prošli u četvrtfinale, u kome će igrati protiv Uniksa iz Kazanja, drugoplasirane ekipe iz Grupe G.\nSvi igrači Partizana su se upisali medju strelce, a najefikasniji je bio Ognjen Jaramaz sa 19 poena. Rašon Tomas postigao je 13 poena uz devet skokova, a 13 poena dodao je i Kori Volden. Nikola Janković postigao je 11 poena uz sedam skokova, a Uroš Trifunović 10 poena.\nU ekipi Trenta najefikasniji je bio Džastin Noks sa 20 poena uz sedam skokova, Džejms Blekmon postigao je 19, a Aron Kraft 14 poena asistencija.\nPartizan je sjajno počeo meč i već posle tri minuta i 20 sekundi stekao dvocifrenu prednos (14:4). Trento se, medjutim nije predavao. Predvodjen Blekmonom, italijanski tim je počeo da pogadja i nakon nekoliko neiskorišćenih napada crno-belih uspeo je da do kraja prve deonice preokrene rezultat (21:22).\nIzabranici Andree Trinkijerija su sredinom druge četvrtine zaigrali agresivnije u odbrani i uspeli su da ponovo povrate dvocifrenu prednost (43:30), da bi na veliki odmor otišli sa plus šest – 45:39.\nPosebno raspoložen u redovima domaćeg tima bio je Jaramaz koji je za prvih 20 minuta ubacio 13 poena, bez promašaja.\nPartizan je u trećoj četvrini ponovo stekao dvocifrenu prednost i sa plus deset je otišao na poslednji odmor, a nakon trojke Jaramaza, njegove četvrte na meču.\n„Zakucavanje“ Trifunovića i poeni Jankovića na početku poslednje deonice (67:55) bili su najava novog trijumfa Partizana. Crno-beli su postepeno povećavali prednost, pa su u jednom momentu imali i maksimalnih plus 19, pa su na kraju sa oko 9.000 navijača u Areni proslavili još jednu pobedu u Evrokupu.


Jednoglasno na sednici opštinskog Veća - ‚‚Jednaka restrikcija voda za sve‚‚ - Svrljiske novine\nJednoglasno na sednici opštinskog Veća – ‚‚Jednaka restrikcija voda za sve‚‚\nRazmatranje problema vodosnabdevanja bila je glavna tačka danas održane 24.sednice Opštinskog veća opštine Svrljig kojom je u odsustvu predsednika Milije Miletića,predsedavao njegov zamenkig Dobrivoje Stojanović.\nVodosnabdevanje je problem sa kojim se grad bori godinama unazad ali sad smo na pragu vanredne situacije. Zbog slabog dotoka iz primarne mreže u predhodnih pet dana koji je smanjen na samo 17,5 litara u sekundi a što je izazvalo permanentnu nestašicu u višim dlovima grada,odlučili smo da principom solidarnosti zajednički podnesemo trenutno tešku situaciju. Praktično nećemo dozvoliti da vode bude samo u nižim delovima grada već da se zavede restrikcija jednaka za sve. Većnici su se jednoglasno složili da stručna služba Javno komunalnog preduzeća Svrljig, proceni situaciju i sačini raspored isključenje i uključenja pojedinih delova grada tako da restrikcija bude jednaka za sve.\nStanje se ne može oceniti alarmantnim jer smo takoreći u porvom stepenu ali ako kapaciteti izvorišta i dalje slabe moraćemo da pribegnemo još strožim restrikcijama, izjavio je zamenik predsednika opštine Svrljig i Opštinskog veća Dobrivoje Stojanović.\nInače,većnici su na današnjoj sednici doneli i rešenje o raspodeli sredstava sportskim i nevladinim organizacijama po rebalansu budžeta za 2010.godinu a shodno zahtevima korisnika.\nNa istoj sednici doneta je i odluka o usvajanju zaključaka Saveta Nišavskog upravnog okruga u vezi preduzimanja preventivnih mera u cilju smanjenja rizika od bujičnih poplava kroz planove projekte,procene i održavanje rečenih korita.\nSledećaAutogol u BrusuNext\nIz meseca u mesec broj rođene dece u svrljiškoj opštini se povećava. Mere koje preduzima Opština Svrljig za podsticaj nataliteta polako urođuju plodom, pa se\nOBAVEŠTENJE: Počinje tretman dezinsekcije\nPreduzeće „SANIT M&M“ D.O.O. iz Niša obaveštava građane Svrljiga da će u subotu, 08.07.2017.godine, od 9,00 časova obaviti prvi tretman dezinsekcije na teritoriji gradskog naselja. Tretmanom\nJavna rasprava na temu izmena ‚‚Plana generalne regulacije Svrljiga“\nU petak, 20. januara 2017. godine, sa početkom u 12 časova biće održana javna rasprava na temu izmena Plana generalne regulacije Svrljiga. Javna rasprava biće održana\nUručena jednokratna novčana pomoć roditeljima i novim bračnim parovima\nPo odluci Skupštine opštine Svrljig danas su u sali SO Svrljig uručene jednokratne novčane pomoći novim bračnim parovima, roditeljima tek rođenih beba, roditeljima dece uzrasta\nU danima “Belmužijade“ – 5, 6. i 7. avgusta u Svrljigu će biti održan prvi sajam nameštaja u jugoistočnoj Srbiji. Prvi sajam proizvođača nameštaja u\nZakazana prva sednica SO Svrljig\nPred odbornicima svrljiškog parlamenta, na prvoj sednici SO Svrljig, na dnevnom redu naćiće se 15. tačaka. Naime, nakon konstitutivne sednice, došla je na red i\nplanska iskljucenja su jedino resenje , za one delove grada , da kako tako dobiju imalo vode,


NBA superstar ima dosta uticaja u državi Ohajo, koju neki smatraju ključnom državom u predsedničkoj trci. Podrška "kralja" svakako će joj dobro doći, a Lebron je zvanično podržao kandidata Demokratske stranke.\nDžejms je u listu "Biznis Insajder" obrazložio zbog čega je uz Hilari:\n- Treba nam predsednik koji razume našu zajednicu i koji će nastaviti putem koji je započeo moj dobar prijatelj Barak Obama. Ljudi, hajde da se registrujemo i glasamo, da se pojavimo u anketama i da damo glas Hilari. Ono što je Obama uradio za Ameriku je veliko i uveren sam da će ona nastaviti njegovim putem. Hilari želi da obezbedi da deca imaju dobro obrazovanje, da proširi zdravstveno osiguranje, ma, mnogo toga.


Istog dana u Galeriji „Krug“ otvorena je izložba najboljih predloga za idejno rešenje plakata Majskih igara pristiglih na konkurs. Pobednički plakat je rad Jefimije Kocić iz Niša, koja je dobila novčanu nagradu od 10.000 dinara.\nSvečano otvaranje 57. Majskih igara priređeno je u ponedeljak (12. maja) na gradskom trgu uz tradicionalni defile kostimiranih mališana koji je upotpunjen mažoretkinjama i dobošarima iz Ade, dajući sunčanom popodnevu karnevalsku atmosferu. Potom je na centralnom delu Pogače prikazan program uz domaćine, članove Dramskog studija mladih Gradskog pozorišta, nastupila su deca iz vrtića i bečejskih osnovnih škola i perkusionisti iz Novog Bečeja. Učesnike festivala i mnogobrojnu publiku pozdravili su predsednik opštine Vuk Radojević, predsednik Skupštine opštine Peter Knezi i zamenica predsednika opštine Tamara Ivanišević, a potom je predsednik opštine predao „ključ grada“ deci i Igre su mogle da počnu.\nNa 57. Međunarodnom festivalu scenskog stvaralaštva dece i mladih po izboru selektorke Gordane Đurđević Dimić, prvakinje drame Srpskog narodnog pozorišta iz Novog Sada, prikazano je 12 predstava (šest za decu i šest za omladinu), a na dan otvaranja Igara prvi na scenu „Zlatan Dorić“ u Gradskom pozorištu izašli su članovi pozorišta „Stevan Sremac“ Doma kulture iz Crvenke sa predstavom za omladinu „Pola-pola“, koju je po tekstu Milene Bogavac režirao Zoran Radulović. Tokom 57. Majskih igara prikazana je predstava „Antigona“, JU Katoličkog školskog centra „Sveti Franjo“ Opće gimnazije iz Tuzle (Bosna i Hercegovina) u režiji Ivana Milosavljevića, a Bečejci su se predstavili dramskim komadima „Bajke mog detinjstva“ Škole glume Kreativnog centra i „Leons i Lena“, Dramskog studija mladih. Sledile su „Priče iz Merlinovog zamka“, predstava koju su izvela deca iz Kamerne scene „Miroslav Antić“ iz Sente po tekstu Sanje Rodić Janković i u režiji Olivere Utornik, tu je i predstava „Svinjograd“ prema tekstu grupe autora, a u režiji Jovana Miškovića i Đorđa Đokovića sa kojom su nastupili članovi Dramskog studija Doma omladine iz Kragujevca. Deca iz Smederevske Palanke Kulturnog centra Gradskog pozorišta prikazala su predstavu „Kako su se volele dve žabe“, za koju je tekst napisao Miloš Milošević, a režirao je Rade Mihailović, dok su mališani iz Sremske Mitrovice Kreativnog studija i teatra „Gartel“ odigrali komad „U cara Trojana kozije uši“ u režiji Gordane Lukić prema tekstu Ljubivoja Ršumovića. „Kad je Petar Pan sreo Kristijanu F.“ naziv je predstave sa kojom su nastupili članovi Dramskog studija omladinske scene Gradskog pozorišta iz Rume, koju je po tekstu grupe autora režirao Zoltan Fridman, „Gusarski san“, predstavu po motivima Duška Radovića i u režiji Marije Medenice, odigrala su deca iz Obrenovca COTK „TENT“. Danas, nakon zaključenja Bečejskog mozaika, na repertoaru festivala je predstava na mađarskom jeziku „Rovarok“ (Bube) subotičkog pozorišta „Fabula rasa“ koju su prema tekstu Ištvana Tašnadija režirali Zalan Greguš i Čaba Ralbovski, dok se predstavom pod nazivom „Kad je džungla, nek’ je sa muzikom“ po tekstu Predraga-Peđe Trajkovića, u režiji Petra Mitića i u izvođenju mališana iz Jagodine zatvaraju 57. Majske igre.\nNakon izvođenja poslednje predstave tročlani žiri – Maja Pelević, dramska spisateljica i diplomirana dramaturškinja, Mihaela Stamenković, glumica iz Beograda i Tamaš Hajdu, glumac iz Narodnog pozorišta iz Subotice – danas će proglasiti pobednike Međunarodnog festivala scenskog stvaralaštva dece i mladih i uručiti nagrade, zlatnog, srebrnog i bronzanog paža za tri najbolje predstave.\nViše iz ove kategorije « U naselju 7 sekretara SKOJ-a: Od januara naplata parkiranja\tNa sednici lokalnog parlamenta usvojen rebalans budžeta: Manji prihodi od očekivanog, a budžet povećan »


5 Dec 2021 - novimagazin - U nove HE u Srbiji planirano ulaganje veće od 10 milijardi evra\nMinistarka rudarstva i energetike Srbije Zorana Mihajlović izjavila je danas da je prema investicionom planu, u projekete izgradnje novih srednjih i velikih hidroelektrana u Srbiji, predviđeno ulaganje veće od 10 milijardi evra, kako bi se obezbedila energetska bezbednost zemlje i u narednim decenijama.\n"Spremili smo novi investicioni plan sa projektima vrednim više od 17 milijardi evra, a više od 10 milijardi će biti za nove srednje i velike hidroelektrane, među kojima su, osim Djerdapa 3 i Bistrica, Gornja Drina, koje su nam potrebne da bismo bili energetski bezbedni i u narednim decenijama. Postoji interesovanje jedne američke kompanije za izgradnju hidroelektrane Djerdap 3, i o tome će se u narednim mesecima razgovarati", rekla je ona u Kladovu, objavilo je ministarstvo.\nMihajlović je izjavila da je potrebno revidiranje projektno-tehničke dokumentacije, što bi bio i prvi korak u donošenju odluka o izgradnji.\nDodala je da je ulaganje u nove elektroenergetske kapacitete jedan od stubova razvoja srpskog energetskog sistema, kao i da je neophodna izgradnja novih kapaciteta koji koriste obnovljive izvore.\n"Mi smo poslednjih godinu dana rada u Ministarstvu napravili važne korake, započeli smo energetsku tranziciju, ali je takođe važno da budemo i brži i efikasniji u tom procesu. Napravili smo bazu, doneli smo potpuno nove zakone o OIE i energetskoj efikasnosti", rekla je Mihajlović.


26/02/2020 | 20:22\n“Shodno članu 15. Zakona poslodavac, nadležni organ, odnosno ministarstvo nadležno za socijalna pitanja nemaju obavezu dostavljanja obračunskog listića korisniku naknade zarade, odnosno naknade plate. Izuzetno od navedenog, nadležni organ je dužan da na zahtev korisnika prava dostavi obračunski listić i druge potvrde o isplaćenim naknadama zarade, odnosno naknade plate. Nadležni organ ima obavezu dostavljanja obračunskog listića o godišnjim ostvarenim prihodima korisniku prava”, navodi se u saopštenju Ministarstva.\nSlužbe dečije zaštite, kako se objašnjava, svakog dana, na zahtev korisnika izdaju potvrde o isplaćenim naknadama zarade u svrhu ostvarivanja “trudničkog bolovanja“, vaučera za odmor, dozvoljenog minusa, kredita…\n“Država brine o građanima, nemojte da verujete u laži, za svaku nedoumicu možete da se obratite Ministarstvu kako biste dobili tačne informacije. Resor kojim rukovodim će nastaviti da se bori za bolje uslove svih građana, posebno majki, a u skladu sa instrukcijom predsednika Aleksandra Vučića, jer je briga o trudnicama, porodiljama, majkama i deci naš najveći prioritet”, rekao je ministar Zoran Đorđević.


Raspodela sredstava za sport: Potraživanja veća od mogućnosti -\n24.02.2017. Редакција Политика, Спорт Остави коментар\nČlanovi Opštinskog veća opštine Aleksinac su na današnjoj sednici prihvatili predlog Komisije za sport o dodeli finansijskih sredstava za programe u ovoj oblasti. Prihvaćeno je da se u ovoj godini iz budžeta opštine za sport izdvoji 22 miliona i 830 hiljada dinara, a najviše novca, 4 miliona i 600 hiljada dinara, dobio је KK “Napredak Bosforus”, koji se takmiči u Drugoj košarkaškoj ligi Srbije.\nFudbalskom klubu “Napredak” pripalo je 2 miliona, Rukometnom klubu “Aleksinac” 1.800.000, dok јe fudbalskim klubovima u opštinskoj ligi u proseku namenjeno po 190 hiljada dinara, a u okružnoj duplo više.\nNačelnik Odeljenja za opštu upravu i društvene delatnosti Dragan Jovanović je većnicima objasnio da je ove godine po prvi put primenjen novoustanovljeni način podele sredstava, po kome su klubovi sami potraživali neophodna sredstva za takmičenja. Ipak, poručuje Jovanović, svi apetiti lokalnih sportskih organizacija nisu mogli biti zadovoljeni, a u budžetu, koji je isti kao prošlogodišnji, je ostalo još neraspodeljenog novca.\n– Bilo je tu dosta nedostataka formalne prirode, ali je komisija bila mišljenja da, s obzirom na to da po prvi put radimo na ovaj način, svi klubovi ispoštuju minimum zakonskih propisa kako bi stekli pravo da dobiju sredstva. Nismo izvršili raspodelu celokupnog iznosa iz prostog razloga što se sezona završava sredinom godine, a školska takmičenja, kao i sportska nisu u saglasnosti sa budžetom i ne prave se krajem godine, već se njima sezona završava u junu. Zbog ispadanja, ili napredovanja u viši rang takmičenja dolazi do nekih finansijskih promena, pa smo ostavili mogućnost da imamo nešto sredstava u rezervi, a po prijavama imamo i nekoliko klubova koji će se takmičiti u drugom delu sezone – napominje Jovanović i dodaje da su sva sredstva podeljena preko Saveza za sport opštine Aleksinac kao spone između klubova i lokalne samouprave.\n– Moram reći da će većina klubova biti nezadovoljna iznosom, jer su sredstva koja su oni tražili dvostruko, trostruko, a negde i petostruko veća. Ali mi smo raspodelili ono čime raspolažemo da bismo omogućili neki minimum takmičenja svim klubovima – navodi načelink Odeljenja za opštu upravu i društvene delatnosti.\nNa sednici Opštinskog veća usvojen je i Izveštaj o prošlogodišnjem radu Saveta za zdravlje u Aleksincu, kao i predlog rešenja o imenovanju članova Komisije za ocenu stepena psihofizičke ometenosti deteta. Pojedini većnici tražili su dodatno objašnjenje u vezi sa izveštajem savetnika za zaštitu pacijenata, koji je stanje u oblasti poštovanja prava pacijenata ocenio dvojkom, dok je rad zdravstvenih ustanova i privatne prakse vrednovao četvorkom, a rad Saveta za zdravlje trojkom. U diskusiju se uključio i predsedavajući Nenad Stanković, predsednik opštine, rekavši da je savetnik verovatno ovakav utisak stekao pretežno na osnovu iznetih stavova nezadovoljnih pacijenata.\nIako je najpre bilo najavljeno jedno vansudsko poravnanje u vezi sa ujedom pasa lutalica, kao dopuna dnevnog reda našla su se još dva, pa će ovoga puta za pretrpljenu štetu građanima biti isplaćeno 129.000 dinara, odnosno svakome po 43.000 dinara.\nPrevious Post:Uz pomoć robota do osnova programiranja\nNext Post:Opravdano Legende


GO SNSD-a, DNS-a i SP-a podržali Dodika i Cvijanović\n12.09.2018 / 13:30 Politika - Sastanak u Banjaluci\nMilorad Dodik, kandidat za člana Predsjedništva BiH i Željka Cvijanović, kandidat za predsjednika RS pojaviće se na predizbornim skupovima DNS i SP kao znak da koalicija SNSD – DNS i SP u Banjaluci stoji iza svojih kandidata.\nOvo je rečeno nakon sastanka stranačkih rukovodstava u Banjaluci s zajedničkim kandidatima u prostorijama gradske organizacije SNSD-a.\nIgor Radojičić, predsjednik Gradskog odbora SNSD-a u Banjaluci je rekao da gradska organizacija daje punu podršku oba kandidata, i da se čvrstina koalicije, nakon početnih problema nakon formiranja gradske skupštine, pokazala u praksi.\nNedeljko Čubrilović, predsjednik DNS-ove gradske organizacije je rekao da će ta stranka ispoštovati sve što bude dogovoreno i da će potpuno stati iza zajedničkih kandidata, a Goran Selak, predsjedik banjalučkih socijalista, je dodao da će Dodik najbolje braniti interese RS u Sarajevu, a da je Cvijanovićeva svojim radom u Vladi pokazala da može biti na čelu RS.\nCvijanovićeva i Dodik su zahvalili na podršci i istakli da je u Banjaluci i u RS puno urađeno u proteklom periodu, te da smatraju da su zaslužili povjerenje građana za još jedan mandat. Dodik je istakao da je koalicija SNSD, DNS i SP najdugovječnija na Balkanu, i da je prirodno da nastavi zajedno i u narednom periodu.


EU bez dogovora o otvaranju granica, lista zemalja smanjena na manje od 20? | Aktuelno\nNaslovna SVIJET EU bez dogovora o otvaranju granica, lista zemalja smanjena na manje od...\nEU bez dogovora o otvaranju granica, lista zemalja smanjena na manje od 20?\nAmbasadori 27 članica EU sastali su se u petak popodne u Briselu da bi uspostavili kriterijum za garantovanje ulaska u blok bez karantina od srijede, 1. jula. Na listi bezbjednih zemalja se nalazi njih između deset i 20, ali mnogi ambasadori su naglasili da se moraju posavjetovati sa vladama svojih zemalja\nČlanice Evropske unije nisu uspjele da postignu konačan dogovor o “bezbjednoj listi” zemalja čiji državljani će od 1. jula moći da putuju u zemlje Unije. Među zemljama koje neće biti uvrštene na listu nalazi se SAD, a lista je sa prvobitnih 47, pa 54 bezbjedne zemlje smanjena na manje od 20, objavio je portal politico.eu.\nAmbasadori 27 članica EU sastali su se u petak popodne u Briselu da bi uspostavili kriterijum za garantovanje ulaska u blok bez karantina od srijede, 1. jula. Na listi bezbjednih zemalja se nalazi njih između deset i 20, ali mnogi ambasadori su naglasili da se moraju posavjetovati sa vladama svojih zemalja.\nZa sada je izvjesno da se SAD neće naći na listi čijim građanima će biti omogućen slobodan ulaz u zemlje EU od 1. jula.\nPortal politico.eu prenosi da su se evropske diplomate saglasile da se granice otvore za državljane onih zemalja u kojima je u posljednje dvije nedjelje stopa zaraze jednaka ili manja od evropskog prosjeka na 100.000 stanovnika. Pored stope zaraze, u obzir će se uzimati i trend smanjenja ili rasta, kao i upravljanje epidemijom u državi ne-članici i pouzdanost podataka.\nDiplomate su se složile da će se finalna lista ažurirati na svake dvije nedjelje, prateći razvoj situacije u zemljama ne-članicama Unije.\nEvropska komisija savjetovala je članicama EU da prvo ukinu kontrole na graničnim prelazima unutar Unije, a da zatim postepeno otvore granice za državljane zemalja koje nisu članice bloka.\nZemlje članice, međutim, imaju ovlašćenja da odluče čije državljane će pustiti na svoju teritoriju, iako se Unija nada koordiniranom pristupu kako bi se pomogao oporavak kontinenta, piše politico.eu.\nSrna podsjeća da korak nije urađen prema planu. Grčka i dalje zahtijeva testiranje putnika iz niza zemalja EU, uključujući Francusku, Italiju, Holandiju i Španiju, kao i samoizolaciju dok ne dobiju rezultate testa, a Češka je poručila da neće dozvoliti ulazak turistima iz Portugala, Švedske i djelova Poljske.\nVećina crnogorskih studenata vjeruje da je EU garant nacionalnog suvereniteta\nHrvatska od Evropske komisije dobija skoro 89 miliona eura zbog zemljotresa\nGrčka traži hitan samit EU\nOpština Šavnik dobila specijalizovanu mašinu za smanjenje otpada\nPisonero o preporukama DIK: Izbore održati u skladu sa crnogorskim ustavnim i pravnim okvirom\nOsude iz EU protiv nasilja demonstranata u Bjelorusiji nakon proglašenja izbornih rezultata


Urbanistički zavod Beograda - Često pitate\nZavod nekad i sad...\nMi smo institucija od kvaliteta i tradicije duge preko 60 godina.\nOd 140 zaposlenih 91 ima visoko obrazovanje, od kojih je šest magistara i tri doktora nauka.\nStručna biblioteka poseduje oko 7000 knjiga i periodike i jedna je od najvećih i najaktuelnijih u Beogradu.\nUrbanistički zavod - istorijat\nŠta može da se gradi i koji su kapaciteti planirani za izgradnju na parceli?\nPotrebno je da podnesete zahtev Sekretarijatu za urbanizam i građevinske poslove za dobijanje Informacije o lokaciji i Lokacijske dozvole, ili Urbanističkom zavodu Beograda za Mišljenje sa adresom i kopijom plana parcele koja sadrži jednu koordinatu. Na osnovu Vašeg zahteva dobićete pismeni odgovor na postavljeni upit.\nDa li mogu da radim Urbanistički projekat ili Projekat preparcelacje i parcelacije na mojoj parceli/parcelama?\nPotrebno je da zatražite potvrdu mogućnosti izrade Urbanističkog projekta ili Projekta preparcelacije i parcelacije kod Sekretarijata za urbanizam i građevinske poslove, a zatim možete da naručite isti u Urbanističkom zavodu Beograda.\nKome mogu da se obratim da bih dobio precizniji odgovor kada će biti javni uvid za plan koji mene interesuje?\nMožete se obratiti Sekretarijatu za urbanizam i građevinske poslove ili se možete obavestiti na našem sajtu pod aktuelno, kao i u sredstvima javnog informisanja.\nGde mogu da se vide karte Regionalnog prostornog plana i Generalnog plana Beograda 2021?\nNa internet sajtu Skupštine grada.\nNa našem sajtu takođe možete pogledati Regionalni prostorni plan administrativnog područja grada Beograda i Generalni plan Beograda 2021.\nDa li se na parcelama predviđenim GUP-om za jednu namenu može graditi i nešto drugo?\nOva mogućnost nije po GUP-u isključena, ali se istražuje kroz analize konkretne lokacije, opšti interes, kapacite prostora i infrastrukture i odnosa prema okolnom izgrađenom i planiranom prostoru za svaku pojedinačnu lokaciju. Ako ste zainteresovani za Analizu, obratite se sa zahtevom našem Sektoru za strateško planiranje i razvoj.\nGde mogu da saznam koje su parcele predviđene za određene namene?\nU Direkciji za građevinsko zemljište i izgradnju Beograda dobićete informaciju koje su parcele određene za datu namenu. Na osnovu dobijenih informacija Zavod radi Istraživanja, Analize, Studije ...\nGde mogu da saznam ko je vlasnik ili nosioc prava korišćenja određenih parcela?\nOdgovor može da se dobije u Republičkom geodetskom zavodu ili u Zemljišnim knjigama u Palati pravde II Opštinskog Suda.


TADIC: NECU POTPISATI NEZAVISNOST KOSOVA\nErstellt von Gast829627, 28.12.2005, 10:08 Uhr · 2 Antworten · 375 Aufrufe\n28.12.2005, 10:08 #1\nPredsednik Srbije Boris Tadić izjavio je u emisiji Intervjuu Radio-televizije Srbije da se ne sme izgubiti iz vida ni solucija nezavisnog Kosova ili drugog nametnutnog rešenja, ali da on nezavisnost neće potpisati, kao što neće potpisati ni neko nametnuto rešenje.\nTreba, međutim, pažljivo gledati šta svako od političara čini, a ne šta govori, rekao je Tadić. 'Bitka za Kosovo i Metohiju se vodi iz dve ravni. Jedna ravan je međunarodno-pravna, a druga je politička', rekao je Tadić i dodao da je međunarodno pravo zavisno od politike i političkih interesa i da se zato politčka odluka donosi iz političke, a ne pravne ravni iako je međunarodno pravo na našoj strani. 'To ne znači da Srbija napušta medjunarodnu poziciju i pravni legitimitet', rekao je Tadić\nPredsednik Srbije je istakao da se pregovarački tim zalaže za očuvanje suvereniteta i teritorijalnog integriteta zemlje i da zato ustavno-pravno rešenje ne može biti klasično već realistično i kompromisno.\nPrema Tadićevoj oceni, kompromisno rešenje je ono koje omogućava celinu teritorijalnog integriteta i suvereniteta nad pokrajinom, a istovremeno se pružaju mogućnosti za institucionalne veze Srba sa Srbijom.\n'Reč je o realističnom predlogu koji u novim okolnostima, kada nema teritroijalne povezanosti srpskih enklava, ni fizički nije moguće prikazati kao predlog za podelu Kosova', rekao je on. 'Mi se bavimo pregovaračkom strategijom koja će već u prvim danima januara biti na pregovaračkom stolu', rekao je Tadić i dodao da radne grupe Vlade Srbije i predsednički kabinet pokušavaju na svaki način da spreče nametnutno rešenje, a ako do toga dodje, država će biti u vrlo teškoj poziciji.\nTadić je istakao da se ključnim državama Saveta bezbednosti starno mora govoriti koji je njihov interes da se spreči nezavisnost Kosova i Metohije, zašto je interes tih država stabilna Srbija, zašto je stabilnost Balkana suštinski vezana za neuspostavljanje takvog pravnog presedana kao što je nezavisnost Kosova i Metohije, zašto je i njihov ekonomski interes da Srbija bude stabilna i povoljna za investicije.\nPredsednik Srbije Boris Tadić izjavio je da je Srbiji potrebna nova vlada, koju će činiti sve demokratske snage, i koja će moći da 'izdrži' pregovore o Kosovu, referendum u Crnoj Gori i pregovore o stabilizaciji i pridruživanju.\nIzuzetno je važno da se cementiraju demokratski, proevropski, reformski i evroatlantski procesi, kazao je Tadić u gostovanju na RTS-u. Prema njegovim rečima, novu vladu trebalo bi da čine one stranke koje su potvrdile da dele evropske i demokratske vrednosti.\nTadić je kazao da 'poruke saradnje' upućuje G17 plus, Socijaldemokratskoj partiji, Demokratskoj stranci Srbije i Srpskom pokretu obnove i da sa liderima tih stranaka diskutuje o strateškim pitanjima.\nNa pitanje da li Pokret snaga Srbije zaslužuje epitet demokratske i proveropske stranke, Tadić je kazao da ta partija to tek treba da potvrdi. 'Ne mogu da kažem da političar koji ima svoju televiziju pokazuje demokratske vrednosti... Tek kada PS S i Bogoljub Karić ne budu imali medij u rukama kvalifikuju se da uđu u društvo stvarnih demokratskih snaga', kazao je Tadić.\nOn je naglasio da evropsku perspektivu ne vidi sa Srpskom radikalnom strankom i Socijalističkom partijom Srbije, ali je dodao da i te stranke mogu da koriguju politiku.\nPredsednik Srbije je rekao da u izveštajima obaveštajnih službi koje dobija 'ne postoji ništa' što ga bi ga navelo na zaključak da je 'blizu rešenje' problema Ratka Mladića.\n'Slučaj Mladić je najteži problem i rešenje tog slučaja je pretpostavka da rešimo ostale', rekao je Tadić Radioteleviziji Srbije. On je naveo da 'veruje' da Vlada Srbije čini sve što može, ukazujući da je već učinila veliki posao, 'rešila mnoge teške slučajeve', ali da mora da nastavi da rešava problem Mladića.\n'Nudim pomoć u tom procesu i mogu da pomognem, ali moramo da objedinimo aktivnosti svih službi, a taj problem ne možemo da rešimo bez saradnje sa međunarodnim bezbednosnim obaveštajnim institucijama. To je formiranje takozvane međunarodne obaveštajne zajednice koje je i Hrvatsku vodilo u rešenje tog slučaja', rekao je Tadić.\nPovodom ocena da je njegov zahtev da Vlada obraloži zašto je Srbija dobila negativnu ocenu u izveštaju Karle del Ponte Savetu bezbednosti bio napad na vladu, Tadić je rekao da 'onaj ko je odgovoran' treba da 'obrazloži šta ima da kaže'.\nPovodom referenduma o državnom statusu Crne Gore, Tadić je rekao da 'ne zna kakva će biti odluka gradjana Crne Gore', i istakao da je državna zajednica bolje rešenje.\n'Smatram da je legitimna odluka 50 odsto plus jedan birač, a vidim da u Crnoj Gori vladajuća koalicija smatra da je dovoljno i 26 odsto takvih gradjana koji bi glasali za nezavisnost. Smatram da je to izuzetno važna odluka da bi samo 26 odsto birača glasalo za takvu odluku', rekao je Tadić.\n[video width=400 height=350:bfcd9c680f]http://www.rts.co.yu/wupload/video/tadic12345.ram[/video:bfcd9c680f]\n28.12.2005, 15:05 #2\n28.12.2005, 15:09 #3\nnece on potpisati, naci ce se neki izdajnik koji ce svoj potpis staviti.........\n« Die Verbrechen des Englischen Geheimdienstes Mi6 | Komandovao ubistvima hiljade srpskih civila »\nHolandija za nezavisnost Kosova\nAhtisari: Nezavisnost Kosova pa EU\nDel: Nezavisnost Kosova nepovratna\nTa?i: Nepovratna nezavisnost Kosova\nLetzter Beitrag: 14.07.2009, 16:00\nSM: Za nezavisnost Kosova 7 odsto\nLetzter Beitrag: 04.11.2007, 10:52


Veliko je interesovanje početnika, preduzetnika, mikro i malih privrednih društava za „Program promocije preduzetništva i samozapošljavanja“, što potvrđuje već pristiglih 105 prijava.\nOd ukupnog broja prijavljenih 61 su privredni subjekti, 44 fizička lica, a skoro je izjednačen broj muškaraca i žena zainteresovanih da počnu novi biznis ili unaprede postojeći koristeći povoljne kredite za nabavku opreme i obrtna sredstva, izjavila je Tamara Dunđerović, rukovodilac Centra za programe podrške privredi, mikro, malim i srednjim privrednim društvima Privredne komore Srbije.\nKako je istakla, različita su interesovanja za ulaganja počev od proizvodnje hrane i pića, obuće, odeće, nameštaja, kozmetike, preko trgovine, ugostiteljstva, transporta i konsaltinga do IT i otvaranja stomatoloških ordinacija. Najviše zainteresovanih za povoljne kredite je u Beogradu, zatim u Valjevu i Novom Sadu. Sa ciljem da se privrednici što bolje upoznaju sa uslovima programa, PKS organizuje prezentacije u sedištima regionalnih komora.\nDo sada smo bili u Valjevu, Leskovcu, Vranju, Kruševcu, Novom Sadu, a planiramo da do polovine decembra obiđemo i druge lokalne samouprave, objasnila je Dunđerović. Potencijali korisnici sredstava u okviru „Programa promocije preduzetništva i samozapošljavanja“ konkurisali su za iznose od pet do 30.000 evra.\nUkupna raspoloživa sredstva u okviru programa su 300 miliona dinara, program je usvojila Vlada Srbije, a rezultat je aktivnosti definisanih Memorandumom o saradnji Vlade Srbije i Nemačke razvojne banke (KfW). Realizuje ga Kancelarija za upravljanje javnim ulaganjima, u saradnji sa Ministarstvom privrede i Fondom za razvoj, uz stručnu podršku Nemačke razvojne banke (KfW) i Privredne komore Srbije kao partnera u implementaciji.\nProgram obuhvata sve ključne aspekte podrške neophodne za uspeh start ap projekata - petodnevnu obuku za izradu poslovno - investicionog plana, povoljne bankarske kredite kod komercijalnih banaka, partnera u projektu, garanciju za kredite, bespovratna sredstva (grant) korisnicima koji uspešno otplate kredit u iznosu do 20 odsto ukupnog investicionog ulaganja koje se finansira u okviru Programa (maksimalan iznos bespovratnih sredstava 360.000,00 dinara).\nPovoljni bankarski krediti u maksimalnom iznosu od 3.600.000 dinara dodeljivaće se za finansiranje investicija (nabavku proizvodne opreme, mašina, postrojenja, sadnica, kupovinu ili adaptaciju poslovnog ili proizvodnog prostora), kao i za obrtna sredstva, uz povoljne uslove otplate i pogodnosti u vidu niže kamatne stope koja je fiksna u maksimalnom iznosu od 5,99 odsto na godišnjem nivou. Cilj programa podrške, u kojem su za partnerske banke izabrane Raiffeisen Bank, UniCredit Bank i Banka Poštanska štedionica, jeste da doprinese stvaranju stimulativnog ambijenta za početnike u poslovanju, unapređenju uslova poslovanja u sektoru MMSP i preduzetništva.


Radio Sarajevo i Sigurna mreža\n25. novembra, na Međunarodni dan borbe protiv nasilja prema ženama, započinje globalna kampanja pod nazivom: „16 dana aktivizma protiv rodno zasnovanog nasilja“.\nU periodu do 10. decembra, uz 200 zemalja svijeta i ove godine u Bosni i Hercegovini, institucije, građani/ke i nevladine organizacije će se uz pomoć medijskih kuća, novinara, urednika, ujedinit u promicanju dizanja svijesti u sprečavanju ove vrste nasilja.\nPrva u nizu aktivnost Fondacije lokalne demokratije realizuje se u saradnji sa Radio Sarajevom i Sigurnom mrežom. Ovu mrežu čine nevladine organizacije čije je primarno opredjeljenje u direktnoj zaštiti žrtava nasilja u porodici, kroz smještaj u sigurne kuće, prijave nasilja na sos telefon, ali i sve druge mnogobrojne aktivnosti koje doprinose poboljšanju položaja žrtava. Radio Sarajevo će dati podršku, tako što će audio džingl, čiji je cilj podizanje javne svijesti protiv nasilja u porodici, emitovati tokom svih 16 dana kampanje.


LAVROV NASMEJAO SVE U ŽENEVI: Pitali ga za rezultate korona testa, on dao morbidan odgovor (VIDEO) | Novosti.rs\nSnimak sa njegovim šaljivim komentarom je objavilo Ministarstvo spoljnih poslova na Telegramu.\nNa pitanje o rezultatima testa, Lavrov je šaljivo odgovorio:“Obdukcija će pokazati“.\nNije izostao ni komentar portparolke Ministarstva spoljnih poslova Marije Zaharove koja je podelila video na Telegramu uz opis „Best Boss“.\nDanas će se predsednik Rusije Vladimir Putin sastati sa američkim kolegom DŽozefom Bajdenom u vili La Granž u Ženevi. Kako je ranije saopšteno iz Kremlja, tokom sastanka dvojice lidera preduzete su neviđene mere protiv virusa korona kako bi se osigurala bezbednost svih prisutnih.\nSergej Lavrov Ženeva šala samit Putina i Bajdena sastanak Putina i Bajdena


Srpska lista ide na konstitutivnu sednicu, PAN još nije odlučio\nAdem Mikulovci zakazao je novi nastavak konstitutivne sednice za četvrtak\nPoslanici Srpske liste prisustvovaće nastavku konstitutivne sednice Skupštine Kosova u četvrtak, 10. avgusta, potvrdio je za RSE poslanik i portparol Srpske liste Igor Simić.\n"Mi instistiramo da se ovaj proces što pre završi kako bi počeli sa rešavanjem problema građana sa kojima se suočavaju", rekao je Simić.\nOn je dodao da je činjenica da odlukom Ustavnog suda iz 2014. mesto predsednika Skupštine pripada opciji sa najvećim brojem poslaničkih mesta, a u ovom slučaju to je koalicija PAN, Demokratske partije Kosova, Alijanse za budućnost Kosova i Inicijative.\n"Da li je to Kadri Veselji, ili neko drugi iz koalicije PAN, svako ko u skladu sa zakonom bude i bio predložen od strane koalicija koja ima najveći broj poslanika, dobiće podršku Srpske liste, apsolutno poštujući zakon i odluku Ustavnog suda", istakao je Simić.\n"Zašto to nisu uradili, to je pitanje za njih. Ja lično mislim da je u pitanju neka politička igra kojom se sprečava formiranje institucija", dodao je Simić.\nNakon konsultacija unutar stranke, Srpska lista je zauzela stav da će učešće poslanika Srpske liste zavisiti isključivo od toga da li će se steći uslovi da se izabere predsedništvo Skupštine, saopšteno je iz Srpske liste.\nNavedeno je takođe kako ta lista "da bi sprečila zlonamerno stvaranje konfuzije u javnosti, još jednom naglašava da srpski politički predstavnici nisu doneli odluku o stupanju u bilo kakve koalicije" na Kosovu.\n"Naš odnos prema pojedinim albanskim strankama u predstojećem periodu zavisiće isključivo od toga da li će pokazati razumevanja za probleme i htenja srpskog naroda na Kosovu i Metohiji, a naši zahtevi su jasni i iza njih su ubedljivom većinom stali naši sunarodnici na poslednjim izborima", navedeno je u saopštenju ove liste.\nS druge strane, koalicija PAN smatra da je zakazivanje nastavka konstitutivne sednice za četvrtak arbitrarna odluka predsedavajućeg sednice, najstarijeg poslanika Adema Mikulovcija iz redova Samoopredeljenje.\nU saopštenju PAN-a se dodao da je "ovakvom jednostranom odlukom predsedavajući konstitutivne sednice se našao na usluzi jednom političkom subjektu".\n"Ovakva odluka dokazuje da je predsedavajući, zajedno sa partijom Samoopredeljenje, zainteresovan da produbi blokadu u Skupštini, a ne da pronađe zajedničko rešenje sa ostalim parlamentarnim grupama", dodaje se u saopštenju.\nStav o nastavku konstitutivne sednice, PAN-a će izneti u sredu, nakon konsultativnog sastanka predstavnika političkih partija. Oni dodaju da je izbor Kadrija Veseljija za predsednika Skupštine i Ramuša Haradinaja za premijera nezaustavljiv proces.\nPobednička koalicija PAN koju čini Demokratska partija Kosova, Alijansa za budućnost Kosova i Inicijativa, kojoj pripada mesto predsednika Skupštine, u manjku je za dva glasa – broji ukupno 59 od potrebnih 61 za izbor predsedništva. Ova koalicija pokušava da odloži izbor predsedništva, navodeći da su potrebne dodatne političke konsultacije.


Deceniju i po od donošenja Ustava Srbije nije rešeno pitanje finansiranja Vojvodine - Ekonomija - Dnevni list Danas\nPočetna » Vesti » Ekonomija » Deceniju i po od donošenja Ustava Srbije nije rešeno pitanje finansiranja Vojvodine\nR. Balać19.01.2022. 14:59\nPredsednik Vojvođanske partije i pokrajinski poslanik Aleksandar Odžić izjavio je nedavno da je Vojvodina ponovo zakinuta umanjivanjem budžeta ispod ustavne granice od sedam odsto.\nBudžet pokrajine, kako tvrdi, umanjen je zbog toga što se različito tumači ustavna odredba o tome da je budžet Vojvodine najmanje sedam odsto budžeta Republike Srbije.\nIako je u roku od dve godine od donošenja Ustava 2006. godine, trebalo da bude donet Zakon o finansiranju Autonomne pokrajine Vojvodine, to se nije dogodilo.\nPrema tumačenju autonomaških stranaka, sedam odsto se računa od ukupne sume koja se slije, ali i potroši u državi, dok vlast navodi da se „vojvođanski procenat“ računa u odnosu na poreske prihode, što je znatno manja osnovica.\n„Pre pet godina, u decembru 2016. organizovali smo protest u Beogradu i Ustavnom sudu podneli zahtev za ocenu ustavnosti odredaba Zakona o budžetskom sistemu koji je smanjio osnovicu za obračun vojvođanskog budžeta. Ni posle punih pet godina nismo dobili nikakav odgovor od najviše sudske instance u republici. Jasno je da se krši Ustav, a sud to ne sme da napiše“, ocenjuje za Danas portparol Lige socijaldemokrata Vojvodine Aleksandar Marton.\nOn podseća da je zbog pasivnosti pokrajinske administracije, LSV 2019. godine Narodnoj skupštini podnela predlog Zakona o finansiranju APV, ali je on glatko odbijen.\nZbog toga, kako kaže, iz godine u godinu dolazimo u situaciju da Vojvodina ne dobija Ustavom zagarantovanih najmanje sedam odsto.\n„Ove godine je to 5,81 odsto, nekad bliže pet, nekad šest procenata, ali nikada nije dostignuto sedam procenata. Iz godina u godinu Vojvodini se zakida 25 i više milijardi dinara i za 15 godina od kako je donet Ustav, to je sigurno ukupno preko 400 milijardi dinara“, uveren je Marton.\n„Nijedna vlast u Beogradu ne želi da reši to protivustavno stanje, jer je očito da je u interesu da se razvija Beograd. Budžet Vojvodine ove godin je 88 milijardi dinara, a Beograda skoro duplo veći, a uz to su mu redovna davanja Vlade iz budžetske rezerve, masovni su kapitalni projekti u glavnom gradu, a Vojvodini ne mogu da se reše osnovni problemi kao što je pijaća voda za oko 700 hiljada stanovnika. Jednostavno, ne postoji ni minimum volje da se ovaj problem reši i već 15- tak godina trpimo potpuno neustavno stanje u vezi sa finansijama Vojvodine“, zaključuje Marton.\nVeći rebalans pokrajinskog budžeta\nSamo posle mesec dana od donošenja budžeta pokrajine za ovu godinu, Pokrajinska vlada utvrdila je predlog odluke o rebalansu budžeta AP Vojvodine, kojim se aktuelni budžet uvećava za 729,5 miliona dinara i povećan je na 89,14 milijardi dinara, saopšteno je iz Banovine.\nKonstatovano je da je iz prošle godine preneto dodatnih 1,46 milijardi dinara.\nDeo novca biće usmeren za poslednju fazu projekta automatizacije protivgradne odbrane u Vojvodini, a drugi deo će biti uključen u tekuću budžetsku rezervu, saopštila je Pokrajinska vlada.\nbudžet APVsedam odstoUstavZakon o finansiranju APVNovi Sad\nPredsednik Srbije Aleksandar Vučić rekao je da cene benzina i dizela u Srbiji od večeras od 20 časova idu u rikverc. On je dodao da će sutra cene biti za deset dinara niže nego ove nedelje, umesto dinar skuplje..


Dobojlije se nadaju da se neće smrzavati\nFoto: Ilustracija | Dobojlije se nadaju da se neće smrzavati\nS. Čakarević 02.10.2017 19:28\nDOBOJ - Dobojlije još nisu zaboravile blamažu "Gradske toplane" koja je dopustila da se u drugoj polovini aprila smrzavaju na temperaturama nešto iznad nule i pod snijegom, pa sada s nestrpljenjem očekuju početak grijne sezone i apeluju da nadležni prate najave meteorologa tokom cijele sezone.\n"Tada sam tek bila došla iz banje, a snijeg je padao. Tad sam se prehladila, pa sam cijelo ljeto bila bolesna zbog toga. Morala sam u aprilu, kao i sada, da uključujem grijalicu", kaže Almasa Nezirović iz Doboja.\nS njom se slaže i Dobojlija kojeg smo sreli u centru grada. On smatra da je bolje da sugrađani novac daju za tople radijatore, nego na lijekove, jer pored hladnih radijatora mogu samo da se razbole.\nMi kad zagasimo peć nema više nazad, kažu u "Toplani", isto tako je i kad se ona potpali.\n"Građani treba da znaju da ukoliko 'Gradska toplana' u dogledno vrijeme potpali peć i krene s isporukom toplotne energije da će obaveze ići i na 20° ili 25°.\nNe možemo sada znati kakva će temperatura uslijediti 15. ili 20. oktobra.\nKad se ranije pusti grijanje, pa dođe do porasta temperature oni smatraju da bi mi trebalo tada da ugasimo, da ne fakturišemo, i nastavimo kada se steklu uslovi", rekao je Zdravko Petrović, direktor "Toplane".\nOn je kazao da je manje bitno da li će grijanje pustiti dva ili sedam dana prije. "Mnogo je bitnije da je 'Toplana' spremna za početak sezone jer ona neće trajati pet ili sedam dana, nego šest mjeseci", kaže Petrović.\nNa lageru je trenutno 12.500 tona uglja, a da bi Dobojlijama radijatori bili topli do polovine aprila sljedeće godine potrebno je još tridesetak hiljada tona, koji će biti isporučeni do kraja decembra.\nU Bihaću 3.000 migranata, 1.000 smješteno u Đački dom


Jovičić optužen da je kao predsednik opštine omogućio nelegalnu gradnju na Paliluli - KRIK\nObjavio/la KRIK.rs 05/01/2022\nAleksandar Jovičić (foto: društvene mreže)\nAleksandar Jovičić, bivši predsednik beogradske opštine Palilula i član predsedništva SNS-a, optužen je zbog trgovine uticajem, saopštilo je danas Više tužilaštvo u Beogradu. Osim Jovičića, optuženo je još deset ljudi jer su zajedno sa njim omogućili nelegalnu gradnju na teritoriji opštine Palilula.\nOptužnica protiv Jovičića i njegovih saradnika trenutno je na proveri u Višem sudu u Beogradu koji može da je potvrdi ili da je vrati tužilaštvu na dopunu.\nJovičićeva advokatica Zora Dobričanin Nikodinović rekla je za KRIK da ona i kolege i dalje nisu dobile rešenje o završetku istrage.\nJovičić se u istrazi sumnjičio da je od jula 2016. do novembra 2018. godine uticao na zaposlenog u Gradskoj opštini Palilula, a on dalje na građevinske inspektore, da na teritoriji ove opštine omoguće izgradnju objekta bez građevinske dozvole.\nInspektori su onda štitili nezakonite objekte od rušenja i falsifikovali dokumentaciju, tvrdila je policija. Jovičić je osumnjičen da je od građevinskih investitora uzeo gotovo 29 miliona dinara, odnosno više od 245 hiljada evra.\nJovičićevi saradnici su takođe optuženi za trgovinu uticajem, a osam osumnjičenih je već potpisalo sporazum o priznanju sa tužilaštvom zbog falsifikovanja dokumentacije, zloupotrebe službenog položaja i trgovine uticajem, navedeno je u tužilaštvu. Ove sporazume još nije potvrdio Viši sud u Beogradu.\nJovičić je u istrazi negirao optužbe, a mesec dana nakon hapšenja prebačen je iz zatvorskog u kućni pritvor.\nUbrzo nakon hapšenja podneo je ostavku na mesto predsednika opštine.


Rezolucija o osudi ugrožavanja mira i sigurnosti i napada na ustavno-pravni poredak BiH – Radio Feral\nRezolucija o osudi ugrožavanja mira i sigurnosti i napada na ustavno-pravni poredak BiH\nNakon redovne sjednice, zastupnici u Skupštini TK su održali i vanrednu sjednicu hitnog karaktera s jednom tačkom dnevnog reda.\nRazmatrana je i jednoglasno usvojena Rezolucija o osudi ugrožavanja mira i sigurnosti i napada na ustavno-pravni poredak Bosne i Hercegovine.\n1. Skupština TK najoštije osuđuje ugrožavanje mira i sigurnosti i napada na ustavno-pravni poredak Bosne i Hercegovine u kontekstu neustavnih zaključaka i Deklaracije o ustavnim principima koju su usvojeni na 24. Posebnoj sjednici NS RS.\n2. Skupština TK najoštije osuđuje neprihvatljiv pristup pojedinih predstavnika međunarodne zajednice, uključujući predstavnike EU, kojima se ohrabruju neustavni potezi političkih subjekata iz entiteta RS, podriva princip vladavine prava, zanemaruje 14 prioriteta na putu evropskih integracija, a zemlja uvodi u anarhiju i totalnu neizvjesnost.\n3. Skupština TK poziva Tužilaštvo Bosne i Hercegovine i druge nadležne institucije, da hitno poduzmu mjere iz svoje nadležnosti, kako bi se osiguralo poštivanje vladavine prava, te kako bi se procesuirali nosioci neustavnih aktivnosti sa kojima se podriva ustavni poredak BiH, te ugrožava mir i sigurnost.\n4. Supština TK poziva Visokog predstavnika da osigura implementaciju Općeg okvirnog sporazuma za mir u BiH te da, u skladu sa svojim nadležnostima i pravnim obavezama zasnovanim na Aneksu 10, sankcioniše nosioce aktivnosti kojima direktno krši ovaj sporazum, te dovodi u pitanje mir i sigurnost\n5. Skupština TK poziva snage NATO-a i EUFOR-a da u, skladu sa svojim mandatom, osiguraju pojačano vojno prisustvo zbog neposredne prijetnje miru i sigurnosti u BiH.\n6. Skupština TK poziva nadležne organe vlasti u TK da poduzmu sve potrebne mjere iz svoje nadležnosti, u skladu sa uslovima i zakonom, kako bi se osigurala vladavina prava, te bezbijednost građana TK.\n← Francuska donira Bosni i Hercegovini 117.000 doza vakcina Pfizer\nBKC: U petak promocija izdanja Društva historičara Tuzla →\nZZO TK: Počinje uplata premije zdravstvenog osiguranja


Apple Archives - Page 3 of 6 - Digitalizuj.Me\nPosted By Gostujući bloger on Apr 23, 2015\nKroz istoriju, od samog početka marketinga, reklame su često znale da mijenjaju navike, razmišljanja ljudi, pa čak i cijele kulture. Ovo je izbor 14 reklama, to jest marketinških kampanja, koje su imale ogroman uticaj na društvo od početka XX vijeka sve do danas. Idemo hronološki: 1907: Sunkist Orange Juice Početkom XX vijeka, uzgajivači pomorandži iz Kalifornije imali su problem sa prodajom ovog voća zbog ogromne ponude. Za pomoć su...\nPosted By Sanja Gardašević on Dec 30, 2014\nPrisustvo na društvenim mrežama je postalo neophodno za kompanije koje žele da prate puls tržišta, uspješno promovišu svoje usluge i proizvode, i prošire bazu klijenata. Dok sve veći broj kompanija, ali i poznatih ličnosti, ovo razumije i primjenjuje, postoji veliki broj istih koji još uvijek nisu savladali neke osnove prisustva na društvenim mrežama, što nam i daje materijal za ovaj post. 🙂 Za razliku od nekih drugih postova,...


Za konačnih 1:1 on je i najveći krivac - najpre jep promašio penal za vođstvo, a pet minuta pre kraja skrivio jedanaesterac kojim su domaćini izborili derbi.\nKao kapiten Fulama nastupio je Mitrović u ovom meču, u kome je najbolju priliku za gol imao u 57. minutu.\nAleksandar Mitrović šutira penal na meču Šefild - Fulam\nTada je zbog igranja rukom dosuđen penal za goste, a reprezentativac Srbije je previsoko šutirao sa "bele tačke" - lopta je okrznula gornji rub prečke i završila na tribinama.\nA onda, nakon što je njegov saigrač Lukman krunisao prelep prodor golom u 77. minutu, Aleksandar Mitrović je izrastao u tragičara.\nIgrao se 85. minut kada je previsoko digao nogu prilikom jedne defanzivne intervencije, faulirao rivala, pa je Šarp postavio konačnih 1:1.\nAleksandar Mitrović u neverici\nZbog ovakvog ishoda, Fulam je ostao pretposlednji, i to uz prvi bod u novoj sezoni ali gol-razliku 4-:2 (od toga je lošiji samo Barnli, koji je odigrao tri meča i triput poražen), a Šefild je uz gol-razliku 2:7 takođe došao do prvog boda, ali je 17, ispred VBA koji, uz meč manje, ima gol-razliku 5:13.


Saobraćajni infrastrukturni projekti na području grada Bihaća i ostalih gradova i općina u Unsko-sanskom kantonu - VLADA USK\nSaobraćajni infrastrukturni projekti na području grada Bihaća i ostalih gradova i općina u Unsko-sanskom kantonu\n31.01.2020 - 15:33 by Administrator\nPovodom učestalih medijskih natpisa predstavnika grada Bihaća, a posebno u vezi sa informacijom o stanju projekata koje u narednom periodu JP „Ceste Federacije BiH“ d.o.o. Sarajevo planira realizirati na području grada Bihaća, a koju je prezentirala Komisija formirana u tu svrhu od strane Gradskog Vijeća, želimo da ukažemo na slijedeće činjenice:\nMinistarstvo za građenje, prostorno uređenje i zaštitu okoliša je kao nadležni organ vodilo i vodi postupke po zahtjevima za izdavanje akata o građenju investitora JP „Ceste Federacije BiH“ d.o.o. Sarajevo na području cijelog Unsko-sanskog kantona, i kao takvo je jedino relevantno da daje informacije o stanju postupaka po tim zahtjevima.\nMeđutim, i pored te činjenice koja je jako dobro poznata gradskim vlastima i članovima Komisije, a očito u namjeri da isključive zasluge za navedene projekte pripišu gradskim vlastima i drugim subjektima spomenutim u Informaciji, Komisija nije prilikom izrade iste konsultirala ovo Ministarstvo, pa je nejasno na koji način su pribavljeni prezentirani podaci, od kojih se u određenom dijelu ovo Ministarstvo ograđuje.\nShodno navedenom, a u cilju profesionalnog, transparentnog i istinitog informiranja javnosti želimo da naglasimo da je ovo Ministarstvo u posljednjih godinu dana intenziviralo aktivnosti kako bi na zahtjev investitora JP „Ceste Federacije BiH“ d.o.o. Sarajevo izdalo akte o građenju, a koja se izdaju shodno Uredbi o građevinama i zahvatima od značaja za Unsko-sanski kanton i građevinama, djelatnostima i zahvatima koji mogu u znatnoj mjeri uticati na okoliš, život i zdravlje ljudi, za koje lokacijsku informaciju, odnosno urbanističku saglasnost izdaje Ministarstvo za građenje, prostorno uređenje i zaštitu okoliša Unsko-sanskog kantona.\nRadi se izdatim rješenjima za 18 infrastrukturnih projekata, koji će unaprijediti putnu komunikaciju i povezanost kako gradova i općina Unsko-sanskog kantona, tako i Unsko-sanskog kantona sa ostalim dijelovima Federacije Bosne i Hercegovine.\nDonesena rješenja su rezultat dobre saradnje Ministarstva za građenje, prostorno uređenje i zaštitu okoliša, investitora JP „Ceste Federacije BiH“ d.o.o. Sarajevo, nosioca izrade Prostornog plana Unsko-sanskog kantona IPSA Instituta d.o.o. Sarajevo, kao i ostalih zainteresiranih strana čiju je dokumentaciju i saglasnosti trebalo pribaviti kako bi se donijela navedena rješenja.\nMinistarstvo također ulaže maksimalne napore u cilju okončanja postupaka izdavanja akata o građenju i za preostalih 7 infrastrukturnih projekata istog investitora kako bi što prije mogli početi građevinski radovi, a detaljan pregled izdatih rješenja kao i onih čije je izdavanje u postupku i koji se odnose na gradove Bihać i Cazin i ostale općine Unsko-sanskog kantona, možete pogledati u prilogu.\n- Saobraćajni infrastrukturni projekti na području grada Bihaća i ostalih gradova i općina u Unsko-sanskom kantonu


Festival šumadijske pesme u Topoli - iKragujevac\nFestival šumadijske pesme u Topoli\nponedeljak, 13 jul 2015 14:41\nPoznati vašar u Topoli, na Petrovdan, okupio je i ove godine brojna kulturno – umetnička društva. Centar za očuvanje kulturne baštine „Kojekuda'' organizovao je prvi festival šumadijske pesme „Još se beru vinogradi“, namenjen mladim muzičkim talentima, ali i svim ljubiteljima narodnih pesama i izvornog šumadijskog zvuka.\nFestival je otvorila Ženska pevačka grupa KUD Oplenac iz Topole, a nove kompozicije biće snimljene na CD-u i DVD-u, kako bi se afirmisali talentovani umetnici.\nPesme kao narodno stvaralaštvo treba sačuvati, ali i dodatno promovisati, što je bio i cilj Festivala šumadijske pesme.\n"Ovo je prvi put da se organizuje ovakva manifestacija u Topoli, a sve sa ciljem da u srcu Šumadije pokrenemo ponovo druženje uz muziku i pesmu. Cilj je da mladi pevači i tekstopisci budu predstavljeni na pravi način, a trudićemo se da ovaj Festival šumadijske pesme postane i tradicionalan. Za sada imamo samo tri nove kompozicije, neće biti dodeljivane nagrade, biće samo jedna koju dodeljuje publika " - objašnjava Miloš Pantić, potpredsednik Udruženja ''Još se beru vinogradi''.\nPosle završenog festivalskog programa nastupili su brojni izvođači sa teritorije opštine Topola ali i iz cele Šumadije.\nU isto vreme u Karađorđevom konaku u Topoli organizovan je festival mladih igračkih i pevačkih ansambala kao i vokalnih solista.\n"Već jedanaest godina organizujemo ovakvu manifestaciju gde naša deca mogu pokazati šta su naučila tokom godine, a stiglo je oko 200 učesnika, mladih igrača, pevačkih ansambala kao i vokalnih solista. Ovoj manifestaciji priduružili su se i članovi Udruženja ''Zavičaj'', iz Zlakuše, jer smo se trudili da to ne bude samo vašar nego nešto više" - istakao je Miroljub Marković, direktor Kulturnog centra Topola.\nOvogodišnji partneri na organizaciji festivala šumadijske pesme bili su i Opština Topola, Kulturni centar Topola, Kancelarija za mlade iz ove opštine i Udruženje muzičara Topole.


Deca iz Srbije na Kampu prijateljstva u Šangaju\nGrupa dece - članova Dečjeg kulturnog centra Beograd boravila je u 12. Internacionalnom interaktivnom kampu prijateljstva za mlade u Šangaju\nGrupa dece - članova Dečjeg kulturnog centra Beograd boravila je u 12. Internacionalnom interaktivnom kampu prijateljstva za mlade u Šangaju, čiji je pokrovitelj Vlada Šangaja, a organizator Šangajska asocijacija za prijateljstvo i saradnju sa stranim zemljama. Učešće u ovom kampu, koji je obuhvatio decu iz još 22 zemlje sveta, bio je predlog Društva srpsko-kinesnkog prijateljstva "Daleki istok", a troškove puta pokrili su Fonadacija Dragice Nikolić i kompanija "Huawei".\nDeca iz Dečjeg kulturnog centra Beograd predstavljala su Srbiju na Gala koncertu manifestacije, u okviru kojeg su izvela za tu priliku spremljen etno igrokaz. Iva Popović i Tamara Milovanović nastupile su sa tradicionalnim pesmama "Zaspo mi je dragi" i "Urodile žute kruške", Jovana Nenadić igračkom numerom, a Milan Kusmuk dramskom izvedbom.\nNajavu i prezentaciju kreirao je Branko Đustibek. U okviru manifestacije, deca su, zajedno sa Vesnom Krnjajić Mitrović, stručnim saradnikom za kulturno-obrazovnu delatnost DKCB, boravila od 12. do 21. jula u Orijental lendu, odmaralištu na jezeru u blizini Šangaja.\nU oviru programa, pohađali su časove kineskog jezika i radionice o kineskoj kulturi i umetnosti. Srpski tim prikazao je postere o Srbiji, na štandu izložio slatkiše, suvenire i prospekte o svojoj zemlji i održao prezentaciju o kulturi i istoriji. Deca su posetila etno selo na vodi Zuhujiajiao, Prirodnjački muzej, krstarili rekom uživajući u noćnoj panorami grada, posetili drugi toranj po visini u svetu Oriental Perl TV Tower, Istorijski muzej grada Šangaja, Urbanistički centar za planiranje i razvoj Šangaja, Šangajski muzej kineske kulture i umetnosti, Akvarijum i šou baluga kitova, Diznilend, Akrobatski šou u Narodnom pozorištu i Stari grad.\nZnačajan deo ideje kampa bio je boravak u kineskim porodicama za vreme vikenda, kako bi se deca družila sa svojim domaćinima i upoznala sa kineskom kuhinjom, životnim stilom i navikama.\nSledeća ⇨ Unapređenje saradnje Srbije i Kine\nPrethodna ⇦ Crna Gora počasni gost na 23. Međunarodnom sajmu knjiga u Kini


MUŠKARAC POZVAO CENTRALU I REKAO DA JE POSTAVLJENA BOMBA: Zgrada suda u Novom Sadu danas ponovo evakuisana zbog dojave o bombi\n12. 07. 2021. u 13:23\nZGRADA pravosudnih organa u Novom Sadu, danas je evakuisana zbog dojave o postavljenoj bombi, za koju se ispostavilo da je bila lažna. Muški glas je kako je za „Novosti“ kazala Jelena Ostojin, portparol Višeg suda u Novom Sadu, u 11.15 časova pozvo telefonsku centralu suda i rekao da je u zgradi postavljena bomba.\nZaposleni i stranke su odmah napustili zgradu a policija je obavila kontradiverzioni pregled, te su zaposleni i stranke, posle 13 časova mogli da se vrate unutra.\nPrethodnih meseci, novosadska Palata pravde je nekoliko puta evakuisana zbog dojava o postavljenoj bombi, za koje se srećom, utvrdilo da su bile lažne. Ova, današnja je je deseta od početka godine, a prethodni put je zgrada evakuisana 8. jula kada je žena preko telefona rekla da je eksplozivna naprava postavljena na trećem spratu. Ni tada, kao i u ranijim slučajevima srećom, nikakva eksplozivna naprava nije bila pronađena.\nZbog dojava, svaki put se prekidaju suđenja, a zaposleni i stranke napuštaju zgrade dok se ne obavi kontradiverzioni pregled. U ovoj zgradi su smešteni Apelacioni, Viši, Osnovni i Privredni sud, kao i Apelaciono, Više i Osnovno javno tužilaštvo.\nIZGUBIO KONTROLU NAD AUTOMOBILOM I ZAMALO ULETEO U KAFIĆ: Izbegnuta velika nesreća u Novom Sadu - vozač na kraju udario u zgradu (VIDEO)\n11. 07. 2021. u 18:39\nSRAMNE SCENE NA EGZITU: Nadrogirani muškarac pravio haos u Novom Sadu (VIDEO)\n09. 07. 2021. u 12:50\nKrajem maja, novosadska policija je u saradnji sa kolegama iz Subotice uhapsila Z.B. (47) iz Subotice osumnjičenog za izazivanje panike i nereda. Sumnja se da je on, 25. maja, telefonom pozvao centralu Osnovnog suda u Novom Sadu i lažno ih obavestio da je u podrumu te zgrade postavljena bomba.\nPolicija je, protivdiverzionim pregledom utvrdila da se u zgradi suda ne nalazi nikakva eksplozivna naprava, a operativnim radom identifikovala je osumnjičenog.\nNovi Sad Dojava o bombi Jelena Ostojin Novi Sad vesti


2014 November | BAZAART\nNovember 27, 2014 ARHIVA, EDUKACIJA, ISLANDS\nPogled na Lingvističke animacije\nNa međunarodni dan drame/pozorišta i obrazovanja, 27. novembra, u organizaciji BAZAARTa i Prijatelja dece opštine Novi Beograd, u OŠ Drinka Pavlović održan je susret nastavnika i praktičara LINGVISTIČKE ANIMACIJE.\nBilo je lepo i uspešno!\nNovember 24, 2014 ARHIVA, EDUKACIJA\nLINGVISTIČKE ANIMACIJE: susret sa stručnjacima i praktičarima\nU četvrtak 28. novembra, sa početkom u 19,30 u OŠ „Drinka Pavlović“, Kosovska 19, održaće se šesti po redu susret sa stručnjacima i praktičarima koji primenjuju dramu u obrazovanju i vaspitanju. Upoznaćemo korisne i zabavne praktične vežbe primenljive u učenju stranih jezika, ali i za poboljšavanje verbalnog i neverbalnog izražavanja u nastavi – kako učenika, tako i nastavnika.\nMarta Gajić, Aleksandra Petrašinović i Ana Barbara Kovačević susrele su se s radionicama za lingvističke animacije ovog leta u Hamburgu i Kukshavenu, na interkulturalnom nemačko-francusko-srpskom seminaru. Na radionici će nam preneti korisne metode za razvoj motivacije, koncentracije i lakše pamćenje reči i pojmova, prvenstveno u učenju stranih jezika, ali i za unapređenje komunikacije u nastavi.\nSusreti sa stručnjacima i nastavnicima koji već uspešno primenjuju dramu deo su programa Centra za dramsku edukaciju nastavnika LOTREK Beograd, koji vode BAZAART i „Prijatelji dece opštine Novi Beograd“ s ciljem osnaživanja nastavnika za primenu drame u nastavi i vaspitanju dece i mladih.\nProgram je deo projekta OSTRVA: Povezivanje važnih subjekata u oblasti drame i obrazovanja u Srbiji / ISLANDS: Interconnecting Stakeholders in Learning and Drama in Serbia koji finansira Evropska Unija kroz program “Podrška civilnom društvu”. Projekat se sufinansira iz budžeta Republike Srbije – Kancelarija za saradnju sa civilnim društvom, Ministarstvo kulture i informisanja i Ministarstvo omladine i sporta.\nNovember 24, 2014 ARHIVA, EDUKACIJA, ISLANDS\nDRAMA U STRUČNOM USAVRŠAVANjU NASTAVNIKA\nU petak, 5. decembra, sa početkom u 19,00 časova, u Regionalnom centru za profesionalni razvoj zaposlenih u obrazovanju Smederevo, Centar za kulturu Smederevo i Pozorište PATOS organizuju tribinu:\nKOLIKO VREDI KOMPETENCIJA?\nAspekti stručnog usavršavanja, propisani Pravilnikom o stalnom stručnom usavršavanju i sticanju zvanja nastavnika, vaspitača i stručnih saradnika, brojni su i zahtevaju veštine koje nastavnici u inicijalnom obrazovanju stiču neredovno i sporadično.\nPrimena dramskih metoda u obrazovanju i vaspitanju pokazala se kao uspešna i efikasna kako u svetu, tako i kod nas. Načela dramskog rada u velikoj meri koreliraju sa principima na kojima se zasniva stručno usavršavanje nastavnika: inovativnost, razmena, interaktivno učenje u grupi i od grupe, fokus na procesu učenja, problemski pristup, asertivna komunikacija itd. Drama, međutim, nije prepoznata kao obrazovni metod koji unapređuje i usavršava obrazovne procese na svim nivoima, kojim se direktno stiču znanja, veštine i iskustva, odnosno razvijaju i obogaćuju kompetencije kako učenika, tako i nastavnika.\nNovember 16, 2014 EDUKACIJA, ISLANDS\nISTRAŽIVANJE I RADIONICA\nPovod petoj tribini projekta OSTRVA (14. novembar, UK „Parobrod“) je istraživanje Drama u obrazovanju – potrebe nastavnika za obrazovanjem i osnaživanjem za primenu drame u obrazovno-vaspitnom radu u našim školama koje je sprovela Živkica Đorđević, specijalista školske pedagogije. Rezultati njenog istraživanja su izuzetno važan dokaz da je uključivanje drame u školsko obrazovanje neophodno i ostvarivo. Istraživanje je sprovelo Pedagoško društvo Srbije u okviru projekta OSTRVA.\nU uvodu istraživanja, između ostalog, Živkica Đorđević objašnjava da je „Drama u obrazovanju metod učenja kojim se deci i učenicima u procesu formalnog obrazovanja u vrtićima i školama, kao i neformalnog obrazovanja u dečjim i omladinskim pozorišnim grupama, omogućuje da aktivno učestvuju u procesu sticanja i konstruisanja znanja korišćenjem postupaka koji su prisutni u dramskom stvaralaštvu – osmišljavanje priča na odabrene teme, inscenacija zamišljenih situacija, odabir i igranje uloga, scensko izražavanje, aktivna percepcija itd.“ Naša zakonska dokumenta, konkretno Strategija o razvoju obrazovanja i vaspitanja u Republici Srbiji do 2020. godine, i Zakon o osnovama sistema obrazovanja i vaspitanja, stvorila su uslove za primenu drame u obrazovanju, ali pitanje je da li su vaspitači i nastavnici spremni da ih primene u praksi. Cilj ovog istraživanja je sagledavanje već ostvarenih koraka i onih koje treba ostvariti kako bi se vaspitači i nastavnici podstakli da prihvate dramu i koriste je kao metodički postupak.\nRezulati navedenog istraživanja bili su teme sedam radnih grupa


1. Shay Given (GK)\t 3 270 9 17 0 0\n2. Sean St Ledger\t 3 270 1 0 2 0\n3. Stephen Ward\t 3 270 0 0 0 0\n4. John O'Shea\t 3 270 0 0 1 0\n5. Richard Dunne\t 3 270 0 0 0 0\n6. Glenn Whelan\t 3 260 0 0 1 0\n7. Aiden McGeady\t 3 209 0 1 0 0\n8. Keith Andrews\t 3 269 0 0 1 1\n9. Kevin Doyle\t 2 129 0 0 0 0\n10. Robbie Keane\t 3 251 0 0 1 0\n11. Damien Duff\t 3 256 0 0 0 0\n12. Stephen Kelly\t 0 0 0 0 0 0\n13. Paul McShane\t 0 0 0 0 0 0\n14. Jon Walters\t 3 96 0 0 0 0\n15. Darron Gibson\t 0 0 0 0 0 0\n16. Keiren Westwood (GK)\t 0 0 0 0 0 0\n17. Stephen Hunt\t 0 0 0 0 0 0\n18. Darren O'Dea\t 0 0 0 0 0 0\n19. Shane Long\t 2 40 0 0 0 0\n20. Simon Cox\t 3 85 0 0 0 0\n21. Paul Green\t 1 10 0 0 0 0\n22. James McClean\t 1 14 0 0 0 0\n23. David Forde (GK)\t 0 0 0 0 0 0\nprimljeni golovi 9 3.00\nReprezentacija Republike Irske će u Poljskoj i Ukrajini zabeležiti tek svoj drugi nastup na Evropskom prvenstvu.\nTim Đovanija Trapatonija imaće ispred sebe nemoguću misiju – da se u konkurenciji bivših šampiona Evrope Španije i Italije izbori za jedno od prva dva mesta u grupi.\nKada je italijanski stručnjak seo na klupu Republike Irske pre četiri godine, retko ko je verovao da će uspeti da posle dve decenije dovede ovu ekipu na najveću smotru evropskog fudbala.\nIrci su u kvalifikacijama za EURO 2008. godine zabeležili samo četiri pobede na 12 mečeva, uključujući i dve protiv San Marina.\nPopularni Trap odmah po preuzimanju selekcije pokazao je da će biti uspešan. Doveo je Republiku Irsku na korak od plasmana na Svetsko prvenstvo 2010. godine, a svi još uvek prepričavaju način na koji ih je Francuska izbacila u baražu. Međutim, sve im se vratilo u baražu za odlazak na EURO 2012. Završili su iza Rusije u B grupi, a u dva meča su bez većih problema savladali Estoniju (0:4, 1:1).\nU kvalifikacijama za EP pretrpeli su samo jedan poraz (3:2 od Rusije u trećem meču) i to dovoljno govori o kvalitetu igre Iraca i odličnom poslu koji je tamo napravio Trapatoni. U međuvremenu su zabeležene neke vredne pobede kao što je trijumf u prijateljskoj utakmici protiv Italije (2:0), a ekipu su predvodili najbolji i najiskusniji – Šaj Given i Robi Kin.\nGolman Aston Vile je u plej-ofu za plasman na EURO zabeležio 120. nastup u nacionalnom timu, dok je Kin stigao do 53 gola u dresu reprezentacije. Takođe, ostvaren je i rekord po uzastopnom broju utakmica reprezentacije bez primljenog gola – od poraza u prijateljskoj utakmici protiv Urugvaja (3:2) u martu do pobede u poslednjem meču u grupi protiv Jermenije (2:1) Irska na osam mečeva za redom nije primila gol.\n“Irska je ovaj tim trenera dovela kako bi stvorila rezultate, a mi smo im dali savršen odgovor”, rekao je Trapatoni koji je od maja 2008. kada je preuzeo ekipu pretrpeo samo dva poraza.\nRepublika Irska se prethodni put kvalifikovala za EURO davne 1988. godine kada je u prvom meču na turniru na iznenađenje svih pobedila Englesku. 1992. 1996. i 2000. godine Irci su bili blizu plasmana na EP, u potonja dva slučaja ispali su u plej-ofu od Holandije i Turske, a nešto slabije igrali su u prethodna dva kvalifikaciona ciklusa – 2004. i 2008. su završili kao treći u grupi.


Za unapređenje položaja osoba sa invaliditetom 2,3 miliona dinara - juGmedia\nGradsko veće Vranja usvojilo je danas predlog Komisije o dodeli sredstava za finansiranje i sufinansiranje projekata za unapređenje položaja osoba sa invaliditetom, za čije je namene odobreno 2,3 miliona dinara, saopštila je gradska većnica za socijalnu politiku i lokalnu upravu Danijela Milosavljević.\n„Prihvaćeno je osam predloga projekata, a reč je o tradicionalnim udruženjima koji se bave osobama sa invaliditetom“, rekla je Milosavljevićeva.\nNa konkurs je pristiglo ukupno 10 prijava, a prihvaćeno je osam, od kojih je najveći iznos od 750.000 odobren Udruženju za mentalno nedovoljno razvijenim osobama (MNRO) Vranje.\nMeđoupštinska organizacija Saveza slepih finansirana je sa 500.000 dinara, a Međuopštinska organizacija gluvih i nagluvih Vranje sa 450.000 dinara.\nUdruženje osoba sa paraplegijom dobilo je 200.000 dinara, a po 100.000 dinara dobili su Udruženje multipla skleroze Pčinjskog okruga, Društvo za cerebralnu paralizu Sunce, Centar za društvene integracije i Društvo onkoloških pacijenata.\nBudžet Vranja za 2016. realnog i razvojnog karaktera\nVRANJE - Gradonačelnik Zoran Antić rekao je na konferenciji za novinare da je Gradsko veće usvojilo Nacrt Odluke o budžetu za 2016. godinu u visini…


Janković: Niko od izbeglica iz Ukrajine i Rusije nije nam se obratio, uskoro ćemo ih obići - Blitz RS - Vesti\nBrankica Janković ističe da je svako novo proširenje u Evropskoj uniji donelo i neke dobre stvari, ali i da je unosilo krize.\n„Zato i razumem da je EU sada oprezna kada je u pitanju novo članstvo. S druge strane, to kod naših građana, videli smo poslednje istraživanje, stvara odbojnost i zato smo imali pad poverenja u EU“, ističe poverenica.\n„Ne možemo iz Evrope da uzimamo samo ono što nam se sviđa, već moramo da podnesemo i kada nam se u izveštaju konstatuje da nešto nije dobro urađeno, da treba da popravimo. Ne možemo samo da uživamo ekonomske i socijalne dobrobiti, već da se koncentrišemo i na ono što nije dobro i da to prihvatimo“, ističe Jankovićeva.\n„Mi ćemo uskoro da ih obiđemo i vidimo da li postoji neki problem i nešto što bi zavređivalo neku preporuku od strane institucije koju vodim“, poručila je Brankica Janković, poverenica za zaštitu ravnopravnosti.


Fudbalski klub Crvena zvezda suočava se sa novom kaznom Evropske kuće fudbala, koja je protiv srpskog šampiona pokrenula novi disciplinski postupak po više osnova zbog ponašanja navijača i predstavnika kluba na revanš meču protiv Salcburga u Austriji, u plej-ofu kvalifikacija za Ligu šampiona.\nCrveno-beli su odigrali 2:2 u Salcburgu, pa su se zbog golova u gostima plasirali u grupnu fazu elitnog klupskog takmičenja. Usledilo je veliko slavlje i ulazak navijača beogradskog kluba na teren, što je svakako nešto što UEFA ne toleriše.\nUEFA je u novom postupku protiv Zvezde upad navijača navela kao jednu od stavki koja će biti istražena, dok su druge "tačke optužnice" korišćenje pirotehničkih sredstava, bacanje predmeta na teren i nanošenje materijalne štete, a pod lupom disciplinske komisije je i pomoćni trener Crvene zvezde Milan Kosanović, koji je na ovom meču isključen.\nDisciplinska komisija UEFA će o ovom slučaju raspravljati 7. septembra.\nOdlučivaće se i o odgovornosti Salcburga, koji se tereti za organizaciju meča u kojem su prolazi na tribinama bili blokirani, nisu ispoštovane bezbednosne procedure ulaskom navijača na teren, kao i zbog korišćenja pirotehnike.\nDa li će i Salcburg biti kažnjen znaće se 27. septembra.\nUEFA je već kažnjavala Crvenu zvezdu i ranijih sezona u Evropi, najčešće zbog postupaka njenih navijača. Ovoga leta klub iz Ljutice Bogdana je kažnjavan kako finansijski, tako i utakmicama bez svojih pristalica na stadionu "Rajko Mitić". Tako je meč protiv Salcburga u Beogradu protekao pred praznim tribinama, dok je posle žalbe Zvezde kazna smanjena samo na taj meč, jer je prvobitno trebalo da još jednu utakmicu igra bez navijača.\nOstaje da se vidi kakvu će UEFA odluku doneti povodom najnovijeg disciplinskog postupka.


ДАЧИЋ: „Забранити Вокеру да уђе у Србију“\nDAČIĆ: „Zabraniti Vokeru da uđe u Srbiju“\nSrbija će iskoristiti sva pravna i politička sredstva kako bi uputila protest zbog izjave Vilijama Vokera, i to će biti i tema njenog obraćanja Savetu bezbednosti UN, kaže šef srpske diplomatije Ivica Dačić. Ističe da će Ministarstvo spoljnih poslova predložiti Vladi da razmotri mogućnost da se Vokeru zabrani ulazak na teritoriju Srbije.\nIvica Dačić je, komentarišući izjavu Vilijama Vokera, bivšeg šefa Verifikacione misije OEBS-a, o planu da ujedini sve Albance, rekao da događaji na Kosovu i Metohiji i bombardovanje koje je usledilo nisu bili slučajni, već da je to bila priprema za stvaranje takozvane nezavisne države Kosovo.\n„Voker je tada, bez bilo kakve istrage i mišljenja stručnjaka, dao izjavu da su srpska vojska i policija ubile civile u selu Račak (15. januar 1999. godine — prim. red.). To je bila osnova za odluku o bombardovanju Srbije. Taj isti čovek danas, posle završetka svog političkog mandata, radi dalje za ostvarenje ciljeva ’Velike Albanije‘“, izjavio je Dačić.\nDačić je rekao da „neki političari Evrope i Amerike govore da je ta teorija o ’Velikoj Albaniji‘ srpski izum“.\n„Vidite i sami da su o tome govorili Rama, Tači, Musliju i sada i Vilijam Voker. Srbija treba da iskoristi sva pravna i politička sredstva da svima to stavi do znanja. Voker nije jedini političar ili diplomata iz tog vremena koji koristi to što je radio za Kosovo u tom periodu“, rekao je Dačić.\nNaveo je da su mnogi od diplomata i političara kasnije dobili posao na Kosovu.\n„Mi ćemo proučiti sve mogućnosti kako možemo najbolje pravno da delujemo: da li možemo nekoga da tužimo, da li možemo politički da protestujemo, pre svega u OEBS-u. Ja sam to rekao juče američkom ambasadoru“, izjavio je Dačić.\nNaglasio je da će Ministarstvo spoljnih poslova predložiti Vladi Srbije da se razmotre sve mogućnosti da bi se prema Vokeru primenile određene mere kao što je zabrana ulaska na teritoriju Srbije.\n„Sledeće nedelje će biti održana sednica Saveza bezbednosti Ujedinjenih nacija, na kojoj će u ime Vlade Srbije učestvovati ministarka pravde Nela Kuburović. Svakako da će to biti jedna od tema našeg obraćanja svim članovima Saveta bezbednosti“, rekao je Dačić.\nRuske baze u srbiji su hitna neophodnost, bez toga, dolazi teta nata iz makedonije i okupacija u 26 slika.\nOdlicna ideja, takodje zabraniti Vucicu i Dacicu da ulaze u Srbiju koju su unistili mnogo vise od Vokera.


SVJETSKI DAN ZDRAVLJA: Poziv vlastima da stave jednakost u centar oporavka od virusa korona - BIGportal.ba\n7 Aprila, 2021 7 Aprila, 2021 0637\nSvjetska zdravstvena organizacija (SZO) poziva vlasti zemalja širom svijeta da jednakost stave u centar oporavka od virusa korona, saopšteno je iz UN u BiH povodom 7. aprila, Svjetskog dana zdravlja.\nNa Svjetski dan zdravlja SZO poziva lidere da u središte svih mjera za oporavak stave inkluzivnost i pravičnost, te svijet tako učine pravednijim i zdravijim.\n– Kovid 19 pogodio je sve nas, ali nekima je bilo mnogo teže, jednostavno zbog okolnosti posla kojim se bave i neizvjesnosti uslova u kojima žive i ostvaruju prihod, tako da posljedice mjera za suzbijanje virusa korona nisu svi osjetili ravnomjerno, a rizik od gubitka posla veći je za ljude sa nižim prihodima – ističe se u saopštenju.\nProcjene govore da su samo u prvim mjesecima pandemije radnici u neformalnim sektorima, uključujući radnike u skladištima i korisničkim centrima, radnici u domaćinstvima, sezonski radnici i radnici na nisko plaćenim poslovima prema ugovoru u zdravstvu i njegovateljstvu u Evropi i centralnoj Aziji izgubili 70 odsto svojih prihoda.\nRegionalni direktor SZO za Evropu Hans Kluge rekao je da je potrebno da zdravstveni sektor i sve institucije vlasti hitno rade na uklanjanju prepreka pravednijem i zdravijem životu za sve, te dodao da 80 odsto Evropljana smatra da smanjenje nejednakosti treba da bude u vrhu programa njihove vlade.\n– Kada vlade budu sprovele adekvatne politike, razlike u zdravlju smanjiće se za samo četiri godine – istakao je Kluge.\nU saopštenju se navodi da će zdravstvena zaštita postati dostupna i finansijski pristupačna svima smanjenjem tereta direktnog plaćanja zdravstvenih usluga, jačanjem socijalne zaštite sa ciljem smanjenja nejednakosti i garantovanjem osnovnog stepena izvjesnosti prihoda, ulaganjem u kvalitetan i finansijski pristupačan stambeni prostor i sigurno i dinamično mjesto stanovanja.\nIz SZO dodaju da se razlike u zdravlju mogu prevazići i putem proaktivne pomoći ljudima, kako bi mogli da imaju dostojanstven i zdrav život, smanjenjem nezaposlenosti, boljim obrazovanjem i učenjem tokom cijelog života, pošto veća jezička i numerička pismenost povećava mogućnost da ljudi uzmu svoj život u svoje ruke, te većom građanskom angažovanjošću, uz smanjenje kriminala i ostvarivanje socijalnih veza.\nPredstavnik SZO u BiH Fabio Skano istakao je da Organizacija pozdravlja napore institucija u BiH da obezbijede liječenje i terapiju za svakog pacijenta oboljelog od kovida 19, bilo da ima zdravstveno osiguranje ili ne, čime je svima omogućen ravnopravan pristup zdravstvenoj zaštiti.\n– Pandemija kovida 19 donijela je nova iskustva i pokazala značaj pružanja osnovnih zdravstvenih usluga svima, čiji troškovi pacijenta neće dovesti u finansijske poteškoće – zaključio je Skano.\nRezidentni koordinator UN u BiH Ingrid Mekdonald rekla je da je Svjetski dan zdravlja pogodan trenutak za pokretanje ove kampanje za pravedniji i zdraviji svijet.\n– Kovid 19 razotkrio je krhkost i pukotine u našim društvima, pritom neproporcionalno pogađajući one koji su već bili najranjiviji i najviše marginalizovani – istakla je ona. Mekdonaldova je rekla da se moralo zajedno raditi na suzbijanju pandemije, te dodala da se sada moraju udvostručiti napori kako bi se obezbijedio oporavak koji nikoga ne ostavlja za sobom.


U Prihvatnom centru u Kikindi stigli prvi migranti – TV Kikinda\nU Prihvatnom centru u Kikindi stigli prvi migranti\nPrihvatni centar u Kikindi otvoren je 5. aprila. Centar se nalazi u nekadašnjoj upravnoj zgradi “29. novembra” koja se nalazi na putu između Kikinde i Banatske Topole i ima smeštajne kapacitete za 240 osoba.\n-Zaključno sa 11. aprilom, smešteno je 126 osoba, a mahom je reč o porodicama sa decom. To su porodice koje smo premestili iz drugih centara kako bismo rasteretili kapacitete, a istovremeno im obezbedili kvalitetniji smeštaj za migrante – istakao je Ivan Mišković, portparol Komeserijata za izbeglice i migracije.\nSa početkom migrantske krize Komeserijat za izbeglice i migracije uputio je dopis svim lokalnim sampoupravama da opredele prostor u koji bi mogli biti smešteni migranti što je lokalna samouprava i uradila. Potreba za korišćenjem prostora ukazala se početkom aprila tako da su migranti dovezeni u Kikindu.\n-Najviše je porodica koje su došle iz Avganistana, potom iz Pakistana, Iraka, Sirije, a sve ostale nacionalnosti zastupljene su u manjem procentu. Objekat koji je opredeljen za Prihvatni centar u Kikindi u prethodnom periodu potpuno je rekonstruisan zahvaljujući donaciji iz Amerike tako da je u njemu moguć boravak migranata. Izolovan je krov, okrečena je fasada, zamenjeni su vrata i prozori, izgrađene su rampe na ulazu, detaljno su sve prostorije okrečene, zamenjeni su crep i radijatori – rekao je Mišković.\nPeriod zadržavanja migranata u našoj zemlji je produžen jer jako mali broj njih uspe da pređe granicu u odnosu na period kada je postojala takozvana zapadnobalkanska ruta.\n-Migranti ostaju u Srbiji sve dok ne nađu način da dođu do svojih krajnjih destinacija tačnije do Nemačke ili ne odluče da se vrate u zemlju odakle su došli. Period zadržavanja produžio se na nekoliko meseci, pa i duže. Komeserijat za izbeglice i migracije u saradnji sa donatorima obezbeđuje svim migrantima tri obroka dnevno – dodao je Ivan Mišković.\nU objekat Prihvatnog centra u Kikindi uloženo je 250.000 dolara koje su prikupile crkvene organizacije SAD u partnerstvu sa organizacijom “Čovekoljublje”.U Srbiji postoji 18 objekata u kojima se smeštaju migranti. Od tog broja pet je stalnih centara za azil, a 13 je Prihvatnih centara.\n11 aprila, 2017 Aleksandra Djuran\n← Kikindi odobreno 2,619 miliona dinara za izgradnju proizvodno-poslovnih objekata Srđan Mirkov trećeplasiran na državnom takmičenju iz oblasti prerade hrane →


Vesti: Hoće li Evropa da zabrani Rusima ulazak u EU /video/ - Sputnjik Srbija\nVesti: Hoće li Evropa da zabrani Rusima ulazak u EU /video/\n13:30 20.04.2021 (osveženo 13:31 20.04.2021) Preuzmite kraći link\nPosle rusofobnih poteza Češke, estonski bivši predsednik predlaže da se Rusima zabrani ulazak u Evropsku uniju. Iz Moskve poručuju – prekinite paradu ludila.\nZvanična Crna Gora spremila nacrt Temeljnog ugovora sa Srpskom pravoslavnom crkvom. Istražujemo da li je taj akt međunarodni, ko će ga i gde potpisati.\nPandemija ukazala da je globalni finansijski sistem neodrživ, a planetarna glad već sada deluje kao neminovan ishod. Kakvi su izgledi da grupa 20 najrazvijenijih zemalja odloži namirivanje dužničkih obaveza siromašnima?\nSuperliga ne bi bila pogubna za siromašne, već za bogate klubove, koji nisu među 12 koji žele da je osnuju, kaže za Sputnjik selektor orlova Dragan Stojković Piksi.